text:
Нортон Код Асҡыс Версия Security өсөн Антивирус Премиум Norton әүҙемләшеүен. Нортон проектировать һеҙҙең компьютерҙа антивирус программаһы булмаһа һәм зарарлы вирустар. Һеҙ эҙләсе өсөн Антивирус актив Премиум Нортон версия скачать Асҡыс Хәүефһеҙлек Norton SoftKelo менән бушлай.
Идеаль һеҙҙең өсөн эҙләргә ҡарар П.’s интернет-хәүефһеҙлеге өсөн һәм һеҙҙең иҫ киткес компьютерҙа антивирус? Нортон яҡлау көнө һәм таҙа аҙыҡ-түлек хәүефһеҙлеге проблемаларын хәл итеү өсөн һеҙҙең проблемалар дөйөм антивирус асҡысы 2 асҡыс нортон.
Нортон брендын булдырыу һәм именлек теләне һәм власы компетенция бөтә антивирус киң билдәле түгел, бөтә континенттарҙа тиерлек ҡулланылған аҙыҡ-түлек һәм Norton, антивирус, анти-спа, анти-зарарлы программа хәүефһеҙлеге һәм бүлмәлә таҙа. Беҙ туранан-тура бында’ве бар Нортон Интернет Хәүефһеҙлеге Асҡыс Продукт иң яҡшы ысул өсөн антивирус усаҡ булып Нортон, Нортон селтәрҙәре һәм хәүефһеҙлек Norton 360 беҙҙең ҡулланыу 100 Нортон проценты асҡыс һәм антивирус протестировать һәм операцион Нортон 360 асҡыс.Нортон-тиҙ антивирус ышаныслы һәм был, уны бөгөн ҡарай.
Нортон Код Асҡыс Скачать
Нортон Код Асҡыс
Бына етәкселәр, һеҙҙең өсөн иң яҡшы аҙыҡ-түлек именлеге теләге norton һайлай.. Нортон характеристика төрлө тауарҙар һәм уларҙы һатып алыу өсөн тураһында төшөнсә, шулай уҡ уларҙан ситтә. Шулай уҡ, беҙҙең тауарҙар өсөн махсус асҡыс norton эш булып, ул юғары сифаты менән тамамлаған һәм идеаль яраҡлашҡан версия сәбәп дата. Кереткәнсе үҙе бирә Нортон Резерв Хәүефһеҙлек Асҡыс Менән Сокращенно нортон төрлөлөгө бар ҡотон алыу һәм белеү, нисек һеҙ был мөмкинлек бирә һезгә мөмкинлеге биргән компьютер һәм хәүефһеҙлек хыял .
Нортон, тип уйлай, асылда, аҙыҡ-түлек, тип иҫбат:
- Нортон антивирус – вирусынан һаҡлау өсөн, электрон почта хәүефһеҙлек от спам, зарарлы программа алып ташларға һәм Adware.
- Нортон net хәүефһеҙлек – һеҙҙең компьютер кеүек бөтә яҡлап аукнуться хәүефһеҙлек янауы ихтимал. нортон кодты интернет мөмкинлектәрен тәҡдим net.
- Нортон 360 асҡыс – күп функциялы хәүефһеҙлек norton был бүлмәнән сыҡты, уларҙың бер нисә төрлө гаджеттар һәм эшкәрткән ваҡытта бөтә мәсьәләләрҙә ярҙам итә.. Шулай Нортон 360 хәүефһеҙлек коды ҡарар ҡоралдары һәм ҡиммәтле альтернатива өсөн универсаль пар.
- Нортон интернет-план яҡлау өсөн.
- Нортон 360 2016 күп функциялы ҡоролма асҡыс продукт.
- Асҡыс хәүефһеҙлек norton.
Шуға күрә хәҙер килде замана, бирмәҫ өсөн ниндәй ҙә булһа аҙыҡ-түлек кодты Нортон өсөн, һеҙ, ир-егет, атҡарҙың менән инструкция Нортон Код Асҡыс бер буйынса тулы спектры өсөн йоғонтоло. Хәҙер аҙыҡ-түлек һәм үҙе һайлаған динсел.
Нортон Интернет Кодтар Хәүеф-Хәтәрһеҙлек маҡсатыбыҙ-ара ярҙам һәм яҡлау менән файҙаланыу өсөн ҡайһы бер өҫтәмә рәүештә ҡулланыу усағы norton Norton 2016. Нортон илткән был өлөшө сериялы хәүефһеҙлек коды ирекле булған таҙа булыр, теләһә ниндәй шарттарҙа злоупотреблять өсөн түгел.. Тикшеренеү командаһы уңышлы теркәлеү өсөн шөбһәләнеп Norton Бушлай Асҡыс Продукт интернет яҡлау 2016 һәм наслаждайся.
Нортон 360 Multi яҡлау өсөн инструменттар йыйылмаһы тулы яуап. Нортон 360 әүҙемләшеүен өсөн асҡыс 360 шул уҡ ваҡытта люкс ҡуйҙы.. Был клавиша ҡулланыу, күтәреү өсөн әлегә Norton 360 сериялы кодты. Аҙыҡ-Түлек Хәүефһеҙлеген Тәьмин Итеү Өсөн Асҡыс Norton өсөн 360 яңыртыу өсөн ҡулланыла. 2016 һәм артабан шулай. Артыҡ иртә версияһын, бер нисә алда, мин һеҙҙән тәҡдим итеү һәм дәүләт-оф-арт-һеҙ компьютер аҙыҡ-түлек Norton.
Шулай Уҡ Һеҙ Оҡшамауы Мөмкин: Асҡыс адгуард лицензия – Премиум скачать бушлай 6.1 Версия
Нортон Хәүефһеҙлек 2016 Кейген Нортон черное тож’ы продукция киңәйтелгән тарихы менән версия винтажный. Нортон башланы һуңғы көнөнә тиклем антивирус 2014 моделе. Улар, асҡыс сериялы аҙыҡ-түлек өсөн антивирус Нортон 2013 Нортон асҡысы һәм антивирус 2014. Әгәр һеҙ эҙләсе Нортон асҡысы-Нортон кодты хәүефһеҙлеге өсөн 360 Suiteлә яҡлау. Минустары булһа, аҙыҡ-түлек менән бәйле Norton, программаларынан бөтөнләй алып ташлана инҡар ҡоролошо. Файл компьютер файҙа ҡалдырмай ҡалманы. һөҙөмтәлә, ул ҡаты булырға мөмкин, өҫтөнә өсөн.
Нисек мин һеҙҙең алда әйтелгәнсә, ҡайһы бер аҙыҡ-түлеге тип алынған norton проблемалар бар, һәм был шулай уҡ тәнҡитләп өсөн ниндәйҙер үҙенә мотивтары. Нортон бәләләрҙең иң төп suites күрһәтеү-был уның һеҙҙең менән тулыһынса бөтөрә алмай һеҙ компьютер. Шул уҡ ваҡытта люкс Norton алыҫлашыуы, хәүеф-хәтәрһеҙлек, ҡайһы бер сифаты һеҙҙең өсөн машина ҡала һәм ярҙамға ташланған булыуы мөмкин түгел, сөнки улар документтарын һәр осраҡта.. Әммә, ул’ы даими ҡарар. Ышанам, бары тик һеҙ булған өсөн pc һәм utils тулыһынса алып ташлап ҡотолоу өсөн norton нортон norton хупланманы. Нортон ҡоролошто бөтөрөү өҫтәмә һайлап ала бында хәл түбәндәгесә Norton.
- Нортон алыу өсөн антивирус utils
- Symantec компанияһы ҡоролошто бөтөрөү
- Нортон 360 юҡҡа коралы
- Нортон ҡоролошто бөтөрөү вируслы
- Norton ҡоролошто бөтөрөү яҡлау интернет
- Компания Symantec ҡорамалдар күрһәтеләсәк, улар тотош тартып ала һәм тулыһынса ҡалдыҡтары ташлана нортон нортон файл антивирус.
Нортон башында аҙыҡ-түлек ҡулланыу буйынса класс етәкселеге буйынса нортон синыф ключ
Төп хата бына ҡайһы бер аҙым, код етәкселегенә күрһәткән ярҙамы менән бында антивирус ҡуйырға һәм хәүефһеҙлек буйынса сериялы norton нортон. Дөрөҫ сағылдырған һүрәт системаһы менән билдәләнә, талғын аңлар өсөн һәм аңлайышлы булырға тейеш.
- Скачать аҙыҡ-түлек менән Norton рәсми сайты.
- Аҙыҡ-түлекте, ғәҙәттә, ҡуйылмай. һеҙ күрмәгәндә, тәҙрә янында ярҙамһыҙ көй тикшереү өсөн антивирус.
- Менюға һәм һайлағы бер тәҙрәһе бар асҡыс продукт барлыҡҡа килә, унда аҙыҡ-түлек асҡыс бирәбеҙ һеҙгә кәрәк, һеҙгә бында тәғәйен ҡарарға, программа тәьминәтен урынлаштырыр өсөн.
- Төймәгә басыгыз һәм уңыштар ОКА! Хәҙер һеҙҙең актив һәм программа менән тәьмин итергә әҙер түгел, асҡыс Norton.


c: text/html

text:
Республика Үҙәк һайлау комиссияһы һайлауҙа булған боҙоуҙар хаҡында һөйләне
Республика Үҙәк һайлау комиссияһы һайлауҙа булған боҙоуҙар хаҡында һөйләне Фото: Олег Яровиков
ӨФӨ, 2018 йыл, 18 март. /«Башинформ» мәғлүмәт агентлығы, Ғәлиә Нәбиева/.
Башҡортостан Республикаһы Үҙәк һайлау комиссияһына тауыш биреү көндө 10 мөрәжәғәт булған, улар рәсми тәртиптә теркәлгән. Мөрәжәғәттәрҙең тематикаһын журналистар өсөн брифингта Башҡортостан Үҙәк һайлау комиссияһы рәйесе урынбаҫары Марат Ғәҙелов әйтеп үтте.
Улар иһә һайлау тауышына хоҡуҡлы ағзаларға йәки күҙәтеүселәргә тауыш биреү өсөн бүлмәлә булыу мөмкинлегенә баш тартыу. Бындай мөрәжәғәттәр Ксения Собчактан, Григорий Явлинскийҙан һәм Павел Грудининдан Президент кандидаты вәкилдәренән теркәлгән.
Бер мөрәжәғәт булыу урыны буйынса тауыш биреү хаҡында.
«Күберәк процедураны аңлатыу талап ителде, кеше ғариза бирергә генә һуңлаған», — тип аңлатты Марат Ғәҙелов.
Төбәк Үҙәк һайлау комиссияһы вәкиле һүҙҙәренсә, күҙәтеүселәрҙең статусын аңлатыу буйынса мөрәжәғәт бар. Тағы ла икәүһе – һайлаусыларҙың исемлеге менән бәйле.
«Бында иһә, дөйөм һайлаусылар һаны фонында, ә улар республикабыҙҙа 3 миллиондан ашыу, техник хаталар булыуы ихтимал», — тип аңлатты Башҡортостан Үҙәк һайлау комиссияһы рәйесе урынбаҫары.
Марат Ғәҙелов һөйләүенсә, бер ғариза тауыш биреү тәртибенә ҡағылған.
http://www.bashinform.ru/news/1130806-tsik-bashkirii-rasskazal-o-narusheniyakh-na-vyborakh/

robotstxt: allowed

filter: keep


text:
Ваҡытыбыҙҙың күп өлөшөн мәктәптә үткәрәбеҙ. Беҙ унда белем генә алып ҡалмайбыҙ, киләсәк тормош хаҡында уйланабыҙ, үҙ урыныбыҙҙы табырға, яҡшыны ямандан айыра белергә өйрәнәбеҙ. Уҡытыусы беҙҙең кескәй генә йөрәгебеҙгә асҡыс табып, яҡшы белем, матур тәрбиә бирергә тырыша, хыялдарыбыҙға ҡанат ҡуйырға ярҙам итә.
Ҡобайыр Билдәле педагог-мәғрифәтсе, Башҡортостан Республикаһының халыҡ мәғарифы отличнигы Мөхәмәтғәле Ғәли улы Исҡужинға арнайым. Исҡужиндың аҡ исемен Онотмайыҡ, данлайыҡ. «Башҡортса уҡығыҙ!» – тигән Васыятын аҡлайыҡ. Һа-ай! Ил ағаһы Мөхәмәт! Ихтирам һиңә, хөрмәт!
Баш ҡаланың «Родина» кинотеатрында ҙур ваҡиға – «Салауат юлдарынан» фильмының премьераһы булып үтте. Фойела алма төшөрлөк тә урын юҡ ине: халҡыбыҙҙың билдәле шәхестәре, интеллигенция вәкилдәре, милли батырыбыҙ тураһындағы яңы фильмдың экранға сыҡҡанын түҙемһеҙлек менән көтөп алған милләттәштәребеҙ эркелеп килгәйне.
Башҡортостанымдың иң матур ерендә йәшәйем: бер яҡта – күл, икенсе яҡта – урман. Иҫ китмәле хозур тәбиғәт, һоҡланмаған кеше юҡтыр! Ауылыбыҙҙың тарихсыһы, ихтирамлы кешеһе Фәсим ағай Ғәшимов тыуған яғыбыҙға арнап шиғыр ҙа яҙған. Мин ер-һыу атамалары менән ҡыҙыҡһына башланым. Һеҙгә лә бер нисә эшемде тәҡдим итәм.
Мәктәптәрҙә белем тауҙарына әйҙәп ҡыңғырауҙар күптән яңғыраны. Ә сығарылыш синыф уҡыусылары өсөн иң мөһим осор башлана – төрлө фәндәрҙән имтихандар бирергә әҙерләнеү, һөнәр һайлау һәм киләсәккә хыялдар ҡороу.
Үләндәр һарғайҙы, Япраҡтар ҡойолдо. Әйтерһең, баҫыуҙар Алтынға ҡойондо. Элина ҒӘЛИУЛЛИНА, VI «А» синыфы уҡыусыһы. Өфө ҡалаһы, Зәйнәб Биишева исемендәге 140-сы башҡорт гимназияһы.
Йома кис Стәрлетамаҡтан уҡыуҙан ҡайтып барышлай Гагарин урамында урынлашҡан «Светлана» магазинына инеп сығырға булдым. Шул саҡ ишек төбөндә ултырған ҡарараҡ бесәй күҙемә салынды. «Китекат» һатып алып, ас мыяуҡайҙы ашатҡас, уны ентекләп ҡарарға тотондом: йөнө таҙа, йомшаҡ, ялтыр, тәнендә бер ниндәй ҙә сабыртмалар юҡ. Һатыусылар әйтеүенсә, бесәй магазин тирәһендә бер-ике аҙна йөрөй икән, тәүҙә уның ҡара …
Continue reading ‘Зинһар, бүтән юғалма!’ »
Сығышы менән Хәйбулла районы Сиҙәм ҡасабаһынан булған Айнур Ғүмәров республика инженер интернат-лицейында эшләй. Ул уҡыусыларҙың күңел донъяһын яҡшы аңлап, ауыр ваҡыттарҙа ярҙам ҡулы һуҙырға тырыша. Йәш, яңы уй-фекерҙәргә бай булған уҡытыусы, әйткәндәй, химия фәндәре кандидаты, үҙе лә ошо белем усағын тамамлаған. Уҡытыусылар көнө уңайынан уның менән әңгәмә ҡорҙоҡ.
Уҡытыусы! Халыҡ элек-электән был һөнәр эйәһенә оло хөрмәт менән ҡараған. Улар иңдәренә төшкән бурысты күңел һалып, намыҫ менән башҡара. Мин быны ышаныс менән әйтә һәм дәлилләй алам, сөнки үҙем педагогтар ғаиләһендә тәрбиәләнәм. Олатайым, уның әсәһе, ул үҙе, әсәйем – һәр береһе һөнәрен яратҡан, уға яуаплы ҡараған ябай ауыл уҡытыусылары. Өсөһөнөң эш стажын ҡушһаң – 85 …
Continue reading ‘Мин – уҡытыусылар нәҫеленән!’ »
Быйылғы Ирекмәндәр йылында байтаҡ изге эштәр башҡарып өлгөрҙөк. Ветерандарыбыҙға ярҙам иттек, «Сайран» ял итеү базаһы тирәләй таҙартыу эштәре алып барҙыҡ, Сибай «Ышаныс» балалар приютына кейем-һалым, уйынсыҡтар йыйып тапшырҙыҡ. Урамдарҙа ҡарауһыҙ ҡалған бесәйҙәрҙе лә ашаттыҡ. Был изге ниәтебеҙҙе тәрбиәсебеҙ Нурия Нуриман ҡыҙы менән уның ярҙамсыһы Альбина Бикташевалар ойошторҙо.


text:
Газета "Йәшлек" » Яңылыҡтар таҫмаһы » Объявления » Маринадланған аҡ бәшмәк
Маринадланған аҡ бәшмәк
1 л һыуға 100 мл аш һеркәһе, 50 г тоҙ (өймәләм 2 ҡалаҡ), 1 лавр япрағы, 5 бөртөк ҡара борос, 3 бөртөк еҫле борос кәрәк. Бәшмәкте таҙалап йыуғас, 10 минут тирәһе бешерергә. Һуңынан һарҡытып, һалҡын һыу менән сайҡатырға.
Маринад түбәндәгесә әҙерләнә: һыуға тоҙ, аш һеркәһе, тәмләткестәр һалып ҡайнатырға. Әҙер маринадҡа бәшмәктәрҙе һалып, улар һауыттың төбөнә ултырғансы бешерегеҙ. Бәшмәк әҙер булғас, стерилләнгән банкаларға һалып, өҫтөнә сыҡҡансы маринад ҡойоп, ҡапҡастар менән ҡапларға.
Информация
Комментировать статьи на сайте возможно только в течении 4 дней со дня публикации.
[/aviable]


text:
Көн һәм аҙна яңылыҡтары
"Ишет мине, әсәй"
Дуҫтарыбыҙ
ЯҢЫ ТАПШЫРЫУҘАР
Ырымбур өлкәһе. М. Буранғоловҡа стелла ҡуйылды
"Түңәрәк өҫтәл" артындағы һөйләшеүҙә Бөтә донъя башҡорттары ҡоролтайы башҡарма комитеты ағзаһы, тарих фәндәре кандидаты Нурислам Ҡалмантаев һәм яҙыусы, журналист Сәрүәр Сурина ҡатнашты.
Ҡурсаҡ театры актерҙары-тылсымсылар…
Башҡортостандың халыҡ артисткаһы, театр сәнғәтен үҫтереүгә индергән өлөшө өсөн К.С.Станиславский миҙалы менән бүләкләнеүсе актриса Миңлеғаян Сафина
Алып барыусы: Фәнүзә Баһауетдинова
Урал батыр фатихаһы
Йәмәғәт эшмәкәрҙәре, "Берҙәмлек" ойошмаһы ағзалары Әлфиә Йосопова, Шәүрә Солтанова һәм Йомадил Йомағужин "Түңәрәк өҫтал" артында үҙҙәренең уй-фекерҙәре менән уртаҡлашты.


text:
- Подробности
- Просмотров: 405
КЕРАМИКА (гр. keramike — көршәк яһау сәнғәте), балсыҡтарҙы һәм уларҙың минераль өҫтәмәләр, ш. уҡ металл оксидтары һ.б. органик булмаған берләшмәләр м‑н ҡатышмаларын яндырып уҡмаштырылған әйберҙәр һәм материалдар. Балсыҡтың һығылмалығы боронғо замандан уҡ билдәле. Тәүҙә К. төп төрө һауыт-һаба булған. Ләкин балсыҡҡа һыуға, утҡа сыҙамлыҡ һәм ныҡлыҡ биргән яндырыу неолит осоронда ғына ҡулланыла башлаған. Көньяҡ Уралда К. таш быуатта барлыҡҡа килгән. К. ҡул м-н әүәләп эшләнгән. Яһалған һауытты күләгәлә киптергәндәр, унан һуң усаҡта йәки махсус мейестәрҙә яндырғандар. Бөтә һауыттарға ла билдәле бер форма һәм биҙәк хас булған. Неолит осоронда онталған ҡабырсаҡ, ҡом, тальк, шамот ҡушылған балсыҡтан тешле штамп м‑н бәләкәй генә соҡорҙар, кәкерсәләр баҫып биҙәлгән йомортҡа рәүешендәге һауыттар яһағандар. Энеолит осоро К. түңәрәк (һирәгерәк осло) төплө, муйын сите яғалатып эшләнгән, тура яҡлы, тешле штамп баҫып төшөрөлгән горизонталь һыҙыҡтар һәм вертикаль кәкерсәктәр м‑н биҙәлгән, ваҡ итеп онталған ҡабырсаҡ өҫтәп яһалған Ағиҙел мәҙәниәте һауыттарынан; йомортҡа рәүешендәге, тура яҡлы, тешле штамп баҫып биҙәлгән Суртанды мәҙәниәте һауыттарынан (слюда һәм тальк ҡатышмаһы ҡушылған) ғибәрәт. Бронза быуатында һауыттарҙың формаһы төрлө була башлай, биҙәктәре ҡатмарлаша. Етештереү өсөн тәғәйенләнгән һауыттар (иретеү туҫтаҡтары, тигелдәр) барлыҡҡа килә. Абаш мәҙәниәте К. тешле йәки осло штамп м‑н баҫылған кәкерсәк, ромб, өсмөйөш биҙәктәре төшөрөлгән, ваҡ итеп онталған ҡабырсаҡ ҡушылған балсыҡтан яһалған ҡыңғырау рәүешендәге һәм осло ҡырлы һауыттарҙан; Бура мәҙәниәте К. — геом. биҙәк төшөрөлгән, ҡом һәм шамот ҡушылған балсыҡтан яһалған банка рәүешендәге; Межа мәҙәниәте К. муйынына ҡыя һыҙыҡтар, кәкерсәктәр, һырҙар төшөрөлгән көршәк рәүешендәге (онталған ҡабырсаҡ ҡушылған) һауыттарҙан ғибәрәт. Иртә осор тимер быуатта Урта Азиянан килтерелгән көршәк К. барлыҡҡа килә. Савромат мәҙәниәте К. яурындарына бәләкәй генә соҡорло биҙәк, кәкерсәктәр төшөрөлгән, әүәләп яһалған яҫы төплө һауыттарҙан; иртә Сармат мәҙәниәте К. — яурыны кәкерсәктәр, һырҙар, өсмөйөштәр м‑н биҙәлгән, әүәләп яһалған яҫы төплө көршәк рәүешендәге йәйпәк һәм хуш еҫле үләндәр төтәҫләү өсөн тәғәйенләнгән кубок рәүешендәге һауыттарҙан, бәләкәй көршәктәрҙән (тальк ҡушылған); һуң сармат мәҙәниәтенеке — әүәләп яһалған яҫы төплө тотҡалы көршәктәрҙән (ҡом ҡушылған); Ананьин мәҙәниәте К. — ишелгән бау һыры һәм соҡорло-тешле биҙәк төшөрөлгән туҫтаҡ рәүешендәге түңәрәк төплө тотҡалы көршәктәрҙән; Ҡара Абыҙ мәҙәниәте К. — өҫкө өлөшөндә бәләкәй генә соҡорло, һырлы биҙәкле түңәрәк төплө туҫтаҡ һәм көршәк рәүешендәге тотҡалы һауыттарҙан (ҡом һәм онталған ҡабырсаҡ ҡушылған); Пьяный Бор мәҙәниәте К. муйынында бәләкәй генә соҡорҙар баҫылған һыҙат һәм ауыҙы һырҙар м‑н биҙәлгән туҫтаҡ һәм көршәк рәүешендәге түңәрәк төплө тотҡалы һауыттарҙан (онталған ҡабырсаҡ ҡушып яһалған) тора. Һуң осор тимер быуат К. Бахмут мәҙәниәте һауыттарынан — тышына тотош соҡорло биҙәк баҫылған ҡыҫҡа муйынлы, түңәрәк төплө бәләкәй туҫтаҡ рәүешендәге һауыттарҙан (һуң бахмут осороноҡо — ҙур һәм тышына тотош соҡорло йәки өсмөйөшлө биҙәк төшөрөлгән, ауыҙының сите һәм муйыны һырланған һауыттарҙан); Турбаҫлы мәҙәниәте К. — йомортҡа һәм шар рәүешендәге (ҡайһы берҙәренең ауыҙына ҡыя һырҙар, горизонталь һыҙыҡтар, өсмөйөштәр баҫылған) тотҡалы, яҫы төплө көршәктәрҙән; Кушнаренко мәҙәниәте К. — ауыҙы тешле штамп м‑н баҫылған горизонталь һыҙыҡтар, ике ҡат кәкерсәктәр рәүешендәге биҙәкле түңәрәк һәм яҫы төплө тотҡалы йоҡа көршәктәрҙән; Ҡараяҡуп мәҙәниәте К. — ауыҙының сите ҡыя һыҙыҡтар, муйынында түңәрәк соҡорҙар һәм ҡабарынҡылыҡтар м‑н биҙәлгән һыҙатлы, ауыҙына һырлы биҙәктәр төшөрөлгән түңәрәк төплө көршәк рәүешендәге һауыттарҙан; Сейәлек мәҙәниәте К. бау һыры төшөрөлгән түңәрәк төплө һауыттарҙан (ҡом һәм онталған ҡабырсаҡ ҡушылған) ғибәрәт.
19 б. Башҡортостанда керамик әйберҙәрҙе башлыса кирбес з‑дтары етештерә. 1877 й. Өфө губернаһында 38 кирбес з‑ды иҫәпләнгән, шуларҙан Бөрө өйәҙендә — 4, Бәләбәй өйәҙендә — 3, Златоуст өйәҙендә — 4, Минзәлә өйәҙендә — 6, Өфө өйәҙендә — 15, Стәрлетамаҡ өйәҙендә — 6 кирбес з‑ды. 1865 й. Өфө губ. 5 көршәк яһау оҫтаханаһы булған, шуларҙан Бәләбәй өйәҙендә — 2, Бөрө өйәҙендә — 1, Стәрлетамаҡ өйәҙендә — 2, 1896 й. — 15 (Стәрлетамаҡ өйәҙе — 8, Өфө өйәҙе — 7) оҫтахана. 1905 й. Ырымбур губ. 3 көршәк яһау, кирбес-көршәк яһау һәм 12 кирбес з‑ды, Өфө губ. 7 кирбес з‑ды булған. 1913 й. Өфөлә 23 кирбес з‑ды эшләгән.
Керамиканы етештереү: сеймал составына һәм яндырыу т‑раһына ҡарап керамик изделиеларҙы һәм материалдарҙы 2 класҡа бүләләр: техник К. — һыу һеңдереүсәнлеге 0,5%‑тан ашыу булмаған, тулыһынса үртәлгән, тығыҙ, һыныу урыны ялтырап торған изделиелар һәм төҙөлөш К. — һыу һеңдереүсәнлеге 15%‑ҡа тиклем булған, күҙәүле, өлөшләтә үртәлгән изделиелар. Ике класс та эре бөртөклө, һыныу урынында структураһы бер төрлө булмаған тупаҫ К. (мәҫ., төҙөлөш һәм шамот кирбесе) һәм һыныу урынында структураһы бер төрлө, ваҡ бөртөклө һәм ярсыҡтары бер төҫтә булған нескә К. (мәҫ., фарфор, фаянс һауыт-һаба); ш. уҡ кислородлы (силикат) һәм оксидһыҙ К. бүленә. К. яһау процесына шихта әҙерләү, формалау (һығылмалы формалау, ярым ҡоро рәүештә преслау, формаларға ҡойоу һ.б.) һәм яндырыу инә. 20 б. 90‑сы йй. аҙ. алып К. алыу өсөн полимер (кремний органик, фосфатлы һ.б.) бәйләүестәрҙе ҡуллана башлайҙар, уларҙы файҙаланыу керамик изделиеларҙы яндырыуһыҙ, йәғни түбән т‑раларҙа (20—600оС) термик эшкәртеү ысулы м‑н етештереү мөмкинлеге бирә. К. көнкүрештә, төҙөлөштә (ҡара: Керамик төҙөлөш материалдары), мед., машиналар эшләүҙә, биҙәү-ҡулланма сәнғәтендә (ҡара: Нәфис керамика сәнғәте) һ.б. ҡулланыла. К. б‑са фәнни тикшеренеүҙәр Башҡортостанда 20 б. 60‑сы йй. башлана. ӨАИ‑ла (ҡара: Авиация техник университеты) “Молния” ҒПБ м‑н берлектә эске яныулы двигателдәрҙең һәм газ турбиналы двигателдәрҙең ҡабыҙыу шәмдәрен яһау өсөн айырыуса ныҡ, юғары т‑раларға сыҙамлы К., 80‑се йй. ӨАИ‑ла юғары т‑рала күләмле итеп штамплау өсөн керамик штамптарҙы проектлау һәм иҫәпләүҙең нигеҙҙәре эшләнә. 1973 й. Өфө агрегат производство берекмәһендә техник К. етештереү цехы асыла (хәҙ. Өфө электротехник изделиелар з‑ды, 80‑се йй. алып ҡатылығы б‑са алмастан ғына ҡалышҡан корунд К. деталдәр сығара). 80—90‑сы йй. ӨАИ, Металдарҙың үтә һығылмалылығы проблемалары институты, “Баш- НИПИстром” ДУП‑ы ғалимдарының фәнни хеҙмәттәре нигеҙендә “Керам” ЯСЙ‑нда (1992 й. алып, Өфө) йылылыҡ агрегаттарын футеровкалау өсөн файҙаланылған юғары глинозёмлы эҫегә сыҙамлы материалдарҙы һәм изделиеларҙы яндырыу ҡулланылмаған технология б‑са етештереү ойошторола. 1991—2002 йй. “Контакт” ЯСЙ керамик материалдарҙы ҡырҡыу өсөн СРК‑400‑500‑М моделле станоктар эшләй. Респ. “Башҡортостан фарфоры” пр‑тиеһында (Октябрьский ҡ.), Белорет, Дәүләкән, Мәләүез, Өфө, Стәрлетамаҡ, Яңауыл һ.б. төҙөлөш материалдары з‑дтарында нәфис К. сәнғәте изделиелары, көнкүреш һауыт-һабаһы, керамзит, керамик һәм төҙөлөш кирбесе, йөҙләү плиталары һ.б. сығарыла. Керамик изделиелар ш. уҡ химия аппараттарын йөҙләү өсөн, газ турбиналы һәм эске яныулы двигателдәр, ҡабыҙыу системалары, фильтрҙар һ.б. яһағанда ҡулланыла. Шулай уҡ ҡара: Конструкция материалдары, Коррозияға сыҙамлы материалдар.
Ю.А.Морозов, Ө.Ш.Шәйәхмәтов
Тәрж. Р.Ғ.Ғилманов


text:
- Подробности
- Просмотров: 499
БАЙҘАР (төрк.), башҡ. йәмғиәтенең социаль структураһында өҫтөнлөккә эйә булған халыҡ категорияһы. Күп мал-тыуары (ҡара: Күсмә тормош), ере, капиталы булған аҫаба башҡорттар Б. әйләнгән. Б. бер өлөшөнөң нәҫелдән күсә килгән титулдары (бей, кенәз, мырҙа, тархан, хан), ер биләүҙә һәм ерҙе файҙаланыуҙа өҫтөнлөклө хоҡуҡтары булған. Байғоштар, туҫнаҡтар, ялсылар һ.б. бойондороҡло кешеләр хеҙмәтен файҙаланғандар. Б. ҡәбилә, ырыу һәм ырыу бүленеше башында торған, ҡоролтай, йыйындар һ.б. ойошторған. Башҡортостандың Рус дәүләтенә ҡушылыуынан һуң, Б. араһынан старосталар, старшиналар, йөҙ баштары, кантон башлыҡтары һ.б. һайланған (тәғәйенләнгән).
Р.З.Йәнғужин
Тәрж. Ә.Н.Аҡбутина


text:
SIM-карта
SIM-карта (ингл. Subscriber Identification Module — абоненттарҙы идентификациялау модуле) — мобиль элемтәлә ҡулланыла торған, абонентты идентификациялау модуле.
SIM-карта GSM селтәрҙәрендә ҡулланыла. Ҡалған заманса мобиль селтәрҙәр шулай уҡ бүтән төрлө идентификация модульдәрен ҡуллана, ғәҙәттә тыш яҡлап SIM менән оҡшаш һәм функцияларыла оҡшаш — UMTS селтәрҙәрендә USIM, CDMA селтәрҙәрендә R-UIM һ. б.
Йөкмәткеһе
Тарихы[үҙгәртергә | вики-тексты үҙгәртергә]
1G селтәрҙәрендә абонент кеҫә телефонының завод номеры (ESN (Electronic Serial Number)) буйынса идентификацияланған. Шулай итеп, кеҫә телефоны һәм абонент бер код менән идентификацияланғандар. Бындай торош, абонент номеры һәм бирелә торған хеҙмәттәр пакеты, тулыһынса конкрет телефонға бәйләнгәнлек тыуҙыра. Кеҫә телефонын алмаштырғанда (шулай уҡ ватылған йәки телефон урланған хәлдә), абонент, телефондың яңынан программаһын үҙгәртеү һәм серия номерын операторҙың базаһына индереү өсөн, оператор офисына мөрәжәғәт итергә тейеш була, ҡайһы бер операторҙар бының өсөн түләү алғандар.
Абоненттың номерын телефондан айырым идентификациялау уңайлы икәне күренеп тора. GSM стандартында абонентты (SIM-карта ярҙамында) һәм ҡоролманы (бының өсөң IMEI (International Mobile Equipment Identifier — мобиль ҡоролманың халыҡ-ара идентификаторы)ҡулланыла) айырым идентификациялау тәҡдим ителә.
Стандарттар[үҙгәртергә | вики-тексты үҙгәртергә]
GSM SIM-карта ябай ISO 7816 смарткартаның бер төрө булып тора. GSM SIM картаһының специфик үҙенсәлектәрен Европа телекоммуникация стандарттары институты ҡуя, документтары GSM 11.11, GSM 11.14 һәм GSM 11.19.
Функция һәм характеристикалары[үҙгәртергә | вики-тексты үҙгәртергә]
SIM-картаның төп функцияһы — аккаунттың идентификациялау информацияһын һаҡлау. Был хәлдә абонентҡа тиҙ һәм еңел итеп телефон аппараттарын алмаштырырға мөмкинлек бирә, ҡыҫҡаса SIM-картаны икенсе телефонғағына күсереп ҡуйырға мөмкин. Бының өсөн SIM-картаға ПО менән микропроцессор инә һәм картаны эшләгән ваҡытта яҙыла торған идентификациялау асҡыстары (IMSI, Ki һ. б.) бирелә.
Шулай уҡ SIM-карта бер-нисә информацияларҙы һаҡлай ала, форматы һәм күләме сикләнгән, мәҫәлән абоненттың телефон китабын, ингән/сыҡҡан телефон номерҙары исемлеген, SMS-хәбәрҙәре тексын.
SIM-карта юғалған хәлдә абонент кисекмәҫтән операторҙы белдерергә тейеш, юғалған картаны блокировкаға ҡуялар, һәм абонентҡа яңы карта бирелә. Телефон номеры, балансы һәм тоташтырылған хеҙмәттәр был хәлдә үҙгәрмәй.
SIM-карталарҙың размеры[үҙгәртергә | вики-тексты үҙгәртергә]
- Тулы размерлы SIM-карта (86×54 мм) — иҫкергән стандарт, беренсе кеҫә телефондарында ҡулланылған (кредит картаһы размерындай);
- Mini-SIM-карта (25×15 мм) — GSM-телефондарҙа һәм күп кенә 3G телефондарында ҡулланыла;
- Micro-SIM-карта (15×12 мм) — 3G яңы модельдарында ҡулланыла (Apple iPad һәм iPhone 4, Nokia N9, LG U880 телефондарында һәм башҡа ҡалғандарҙа);
- Nano-SIM-карта — Nano-SIM-картаның 3 версияһы бар:
- (12×9 мм) en:Giesecke & Devrient, Apple ҡатнашлыуығында, компанияһында эшләнелгән.
- (10x8) Nokia компанияһы тәҡдиме менән Nano-SIM варианты. Үҙенсә SD-картаға оҡшаш.
- (11x9) RIM тәҡдим ителгән Nano-SIM. Nokia компанияһының Nano-SIM-ға оҡшаған, размеры менән генә айырылып тора.
- Виртуаль SIM-карта — Apple компанияһы патентҡа заявка биргән.
SIM-карталар тулы размерлы итеп эшләнелә, иҫке стандартлы телефондарҙа ҡулланыу өсөн. Заманса телефондарҙа ҡулланыу өсөн Mini/Micro-SIM модулен бер тапҡыр тулы размерлы картанан алыу («ватыу») мөмкинселеге ҡаралған.
PIN-код[үҙгәртергә | вики-тексты үҙгәртергә]
SIM-карта сығарылған ваҡытта уға дүрт һанлы PIN-код бирелә. Картаға яҙылған була, шулай уҡ абонентҡа бирелә.
ICCID[үҙгәртергә | вики-тексты үҙгәртергә]
ICCID — (ингл. Integrated Circuit Card Id). Ошо код SIM-картаға баҫыла. ITU-T E.118[1] стандарты менән ICCID уҡыла. Был стандарт буйынса ICCID — 19 һандан тора:
- 2 һан — Major Industry Identifier (ISO/IEC 7812-1 буйынса индустрия идентификаторы), SIM-карттар өсөн һәр саҡ 89;
- 1-3 һан — илдең телефон коды (E.164 буйынса), 7 Рәсәй өсөн, 380 Украина өсөн һ. б. (дөйөм тулайым оҙонлоғо 5 һандан артыҡ булырға тейеш түгел.);
- 2-4 һан — эмитент коды (дөйөм тулайым оҙонлоғо 5 һандан артыҡ булырға тейеш түгел.);
- 11 һан — карта эшләү ваҡытында операторҙарҙың эске ҡағиҙәләре буйынса билдәләй;
- 1 һан (һуңғыһы) — контроль һан, Луна алгоритмы буйынса иҫбатланған.
ICC ID-тың беренсе 7 һанының атамаһы бар — Issuer Identification Number (эмитентты идентификациялау номеры), һәм һәр, SIM-карт сығарыуҙы планда тотҡан, элемтә операторына ITU бирелә.
Иҫкәрмәләр[үҙгәртергә | вики-тексты үҙгәртергә]
- ↑ ITU-T, ITU-T Recommendation E.118, The international telecommunication charge card, Revision history, Revision "05/2006"


text:
Өс йыл узды (һәм өс көн, һәм утыҙ өс сәғәт) беренсе версияһы transposh плагин күрһәтелде wordpress.org репозитории расширений.
Ваҡыт, һис шикһеҙ летит.
Беренсе йыл високосный (29сө февраль) һәм ысын високосный йыл өсөн transposh. Плагин ине скачано береһе артыҡ репозитории 50,000 тапҡыр быйыл етәсәк тотороҡло үҫеш характеристикаһы һәм дөйөм һаны теле поддерживаемых. Бөгөн дә беренселәре монг теле Талаш-тартыш беҙ беренсе плагин ярҙам итеү өсөн дөйөм һаны 66 телдәре.
Ине был, ысынлап та ла, мауыҡтырғыс (ҡайһылай, хужа тормош ҡыҙыҡлы) йыл өсөн автоматическое тәржемә итеү сәнәғәт һәм плагины, унда беҙҙең Google бер ни тиклем булһа ла уронил уларҙың ярдам менән API (генә булһын, переключаться яуап биреү моделенә) шул уҡ ваҡытта Bing керттек, яңы сикләүле. Буйынса transposh уңышлы преодолеть был үҙгәрештәр, шул уҡ ваҡытта башҡа плагины түгел, иҫән-һау ҡалған.
Киләсәге тота өсөн transposh? Беҙ аҡрын кипрей ҡайһы бер яңы әйберләр, эшләп беҙҙең күреү һәләтен көсәйтә йәшерергә тәржемә сайт, ҡасан барыһы да әҙер буласаҡ – улар буласаҡ. Шул уҡ ваҡытта,, һеҙҙең даими ярҙам булып тора беҙҙең өсөн мөһим, кайса2ында ябай хат менән “һеҙҙең плагин бик яҡшы тура килә” мәжбүр итә безне дауам итергә. Шулай булғас, әгәр һеҙ верте, сөнки беҙҙең барыһы да яҡшы, напишите безгә, әгәр һеҙ уйлайһы, беҙ тейеш йәшерергә нигеҙләмә әйберләрҙең, напишите безгә, һәм әгәр һеҙ уйлайһы, беҙ-отстой, беҙ аңларға, ни өсөн һеҙгә был тиклем был хәбәрҙе уҡыған мәлдә 😉
Теләүселәр үҙҙәрен оло 4-се йыл, бәлки, был ҙур торт менән тамамланды 🙂


text:
Ут күршебеҙ – Зинфира
20 июня 2016 йыл | Хаттар
Һүҙебеҙ ут күршебеҙ Зинфира Хәлит ҡыҙы Аҙнабаева тураһында.
Йөрәк йылыһы һәм шатлыҡ өләшә
20 июня 2016 йыл | Хаттар
Рената Радик ҡыҙы Ҡотлогилдина – Стәрлетамаҡ ҡыҙы. Башҡорт дәүләт медицина университетын тамамлағас, беҙҙең районда табип-офтальмолог булып эшләй башлаған. Район халҡы йәш, мөләйем, үҙ эшенең оҫтаһы булған белгесте тәүге көндәрҙән үк үҙ итте. Уның пациенттары төрлө йәштәге кешеләр һәм һәр береһе табиптан ҡәнәғәт булып сығалар.
Рәхмәт һеҙгә, табиптар!
20 июня 2016 йыл | Хаттар
Күптән түгел ҡапыл ғына ҡаты сирләп китеп Үҙәк район дауаханаһына мөрәжәғәт итергә тура килде.
Мал аҙығы мул буласаҡ
20 июня 2016 йыл | Ауыл хужалығы
Район хужалыҡтарында мал аҙығы әҙерләү дауам итә. Хужалыҡтарҙа ураҡҡа тиклем мөмкин тиклем күберәк мал аҙығы туплап ҡалырға тырышалар.
Хеҙмәтенә күрә - хөрмәте
20 июня 2016 йыл | Уңғандарыбыҙ
Һөнәри байрамдары – Медицина хеҙмәткәрҙәре көнө айҡанлы Муниципаль район Советының Маҡтау грамоталары менән бүләкләнделәр:
Халыҡты хеҙ-мәтләндереү һәм сәләмәтләндереү өлкәһендә оҙаҡ йылдар фиҙаҡәр эшләгәндәре өсөн "Красноусол” шифаханаһы дәүләт унитар предприятиеһы хеҙмәткәрҙәре:
Халыҡты хеҙ-мәтләндереү һәм сәләмәтләндереү өлкәһендә оҙаҡ йылдар фиҙаҡәр эшләгәндәре өсөн "Красноусол” шифаханаһы дәүләт унитар предприятиеһы хеҙмәткәрҙәре:


text:
- Подробности
- Просмотров: 226
УҪЫ, йылға, Өфө й. уң ҡушылдығы. Ҡариҙел р‑ны Нәһретдин а. көньяҡҡа табан 5 км алыҫлыҡта башлана. Ҡариҙел һәм Мишкә р‑ндары сиге буйлап төньяҡтан көньяҡҡа, Ежовка а. — Благовещен р‑ны буйлап аға. Өфө й. (тамағынан 74 км алыҫлыҡта) ҡоя. Оҙонлоғо 126 км, басс. майҙаны 964 км2, дөйөм түбәнәйеүе 109,7 м. Башлыса ҡатнаш туйына. Тамағында уртаса йыллыҡ һыу сығымы 80 м3/с. Йылға басс. Өфө яйлаһының көньяҡ‑көнбайышында һәм Ағиҙел буйы убалы тигеҙлегенең үҙәк өлөшөндә урынлашҡан, өҫкө пермдең өфө һәм көңгөр ярустары аргилиттары, ангидриттары, гипстары, доломиттары, эзбизташтары, таш тоҙҙарынан тора. Карбонатлы асыҡ (үрге ағымында) һәм сульфатлы ябыҡ карст үҫешкән. Ландшафы ҡараһыу һоро һәм һоро урман тупрағындағы киң япраҡлы урмандарҙан ғибәрәт. Ҡушылдыҡтары: уң — Бағышлы, һул — Сиҙәш.
Т.В.Воронина
Тәрж. А.Н.Күсеев


text:
Сит ил курорттарында йоғошло ауырыуҙар «ҡотора»
Сит ил курорттарында йоғошло ауырыуҙар «ҡотора» Фото: Ксения Калинина
ӨФӨ, 2017 йыл, 8 ноябрь. /«Башинформ» мәғлүмәт агентлығы, Эльмира Сабирова/.
Башҡортостан буйынса «Роспотребнадзор» идаралығы туристарҙы сит ил курорттарында йоғошло ауырыуҙар хаҡында иҫкәртә. Ведомствоның мәғлүмәттәре буйынса, сәфәргә сығырға күҙаллағанда Доминикан Республикаһында, Кубала, Һиндостанда, Таиландта һәм ял итеүселәр араһында бик популяр булмаған бер төркөм илдә ваба ауырыуы (холера) теркәлгәнен иҫәпкә алыу зарур.
Коста Рикала, Һиндостанда, Вьетнамда, Таиландта, Доминикан Республикаһында, Венесуэлала һәм Кубала – тапма ауырыуы (малярия).
Грузияла, айырыуса Таиландта һәм Вьетнамда, шулай уҡ Һиндостанда, Шри-Ланкала, Ҡытайҙа, Мальдива Республикаһында, Мексикала, Бразилияла, Доминикан Республикаһында, Америка Ҡушма штаттарында, Кайман һәм Сейшель утрауҙарында – Денге биҙгәге.
Берләшкән Ғәрәп Әмирлектәрендә, Сәғүд Ғәрәбстанында, Катарҙа, Иорданияла, Оманда һәм Кувейтта – яҡын көнсығыш респиратор синдромы короновирусы.
Тулыраҡ ауырыуҙар теҙмәһе һәм илдәр исемлеге ведомство сайтында баҫылған.


text:
Мәҙәни яңылыҡтар
Өфөлә Башҡорт дәүләт опера һәм балет театрының юбилейына арналған «80 исем» китабын баҫтырып сығарырға әҙерләйҙәр. Был башланғыстың инициаторы — театрҙың генераль директоры Илмир Әлмөхәмәтов.
«Башинформ» агентлығына театр музейы мөдире Рәмилә Латипова һөйләүенсә, китаптың материалы ике ҙур бүлеккә — операға һәм балетҡа бүленгән. Һәр бүлектең йөкмәткеһен 80 артист, дирижер, режиссер, рәссам, концертмейстер һәм башҡа ижади хеҙмәткәрҙең исеме тәшкил итә. Ваҡыт арауығы — 1938 йылда театрға нигеҙ һалынғандан алып ХХI быуат башына тиклем.


text:
Газета "Йәшлек" » Яңылыҡтар таҫмаһы » Башҡортостанда Шәһит Хоҙайбирҙин исемендәге премияға дәғүә итеүгә документтар ҡабул ителә
Башҡортостанда Шәһит Хоҙайбирҙин исемендәге премияға дәғүә итеүгә документтар ҡабул ителә
Башҡортостан Хөкүмәте ҡарамағындағы Шәһит Хоҙайбирҙин исемендәге премияны тапшырыу буйынса комиссия документтар ҡабул итә башланы. Положенияға ярашлы, премия 2017 йылдың сентябренән 2018 йылдың авгусына тиклем сыҡҡан иң яҡшы әҫәрҙәр өсөн журналистарға, шулай уҡ журналистар коллективына тапшырыла.
Дәғүәселәрҙән материалдар 1 сентябргә тиклем түбәндәге адрес буйынса ҡабул ителә: 450079, Өфө ҡалаһы, Октябрҙең 50 йыллығы урамы, 13, Башҡортостан Журналистар союзы, 912-се офис (Матбуғат йортоноң 9-сы ҡатында). Телефон (факс): (347) 276-42-66.
Информация
Комментировать статьи на сайте возможно только в течении 4 дней со дня публикации.
[/aviable]


text:
Йәштәр өсөн төшөрөлгән ошондай исемдәге тәүге башҡортса сериалды ҡарап, бөтәгеҙ ҙә оло кинәнес алып ултыраһығыҙҙыр, эйеме? Был бит нәҡ беҙҙең турала, тиһегеҙме? Ҡайһы саҡта ана шулай атай-әсәйҙәр менән ҡыҙыҡһыныуҙарыбыҙ тап килмәй ҙә ҡуя. Был фильмда ла IX синыфты тамамлаған дүрт үҫмер: Данир, Гәлсәр, Хәйҙәр, Гөлгөнә аттестат алғас, сәнғәт колледжына уҡырға инергә теләй. Ни тиһәң дә, …
Continue reading ‘«Бирешмә»’ »
Был аҙнала еңеүселәр кемдәрме? Йылайыр районы Яманһаҙ ауылынан Мәжит Солтанов. Ул салат һауыты отто. Икенсе еңеүсебеҙ – Ейәнсура районының Иҫәнғол ауылынан Ғәзинур Иҙрисовҡа плед сыҡты. Һеҙҙе ысын күңелдән ҡотлайбыҙ. Бүләктәр «Йәншишмә»не хәтерләтеп торһон! Ҡәҙерле дуҫтар, 2017 йыл да аҙағына яҡынлаша. Тимәк, подписка тамамланыуға ла һанаулы ғына көндәр ҡалды, тигән һүҙ. Ә беҙ киләһе йылда дуҫтарыбыҙҙың …
Continue reading ‘Аҙна һайын – отош’ »
26 декабрҙә Мәскәүҙә уҙасаҡ Шыршы байрамына республикабыҙҙан 114 уҡыусы бара. Бындай бәхет уҡыу алдынғыларына, олимпиадаларҙа, спорт ярыштарында, ижади конкурстарҙа еңеүселәргә, Рәсәй уҡыусылар хәрәкәте лидерҙарына тәтене. Төп Яңы йыл тантанаһына юлланыусылар араһында шулай уҡ күп балалы һәм аҙ тәьмин ителгән ғаиләләрҙә тәрбиәләнеүселәр, хәрби бурысын үтәгәндә һәләк булғандарҙың, хәрби хәрәкәт ветерандарының улдары, ҡыҙҙары ла бар. Кремль һарайында …
Continue reading ‘Кремль Шыршыһы көтә’ »
Тағы ла бер йыл менән хушлашабыҙ. Күңелгә нисектер бер аҙ моңһоу ҙа булып китә. Әтәс йылында булған ҡыуаныслы хәл-ваҡиғаларҙы, йәғни үткәндәрҙе барлайбыҙ. Киләһе Эт йылы имен-аман килһен, тип яҡшыға өмөтләнәбеҙ.
Хөрмәтле ата-әсәләр! Үҙемдең дә бала һәм үҫмер саҡтарым иҫкә төшөп китте лә гәзит аша һеҙгә өндәшеп ҡарарға булдым әле. Һүҙем мәктәп йәшендәге балалар өсөн махсус баҫма – «Йәншишмә» гәзите тураһында. Һәм ул ғына ла түгел. Исеменән үк моңло шишмә сыңы ишетелеп торған был тылсымлы балалар гәзитен әгәр алдырһағыҙ, өйөгөҙгә ул мотлаҡ ҡот, бәрәкәт һәм шатлыҡ …
Continue reading ‘«Йәншишмә»нән күңелдәргә йәм күсә’ »
Был донъяла һәр кешенең дә күңеленә ятҡан шөғөлө була. Кемдер бейергә, йырларға яратһа, икенселәр ҡул эштәренә маһир. Тап ошондай оҫта ҡуллы ҡыҙҙар беҙҙең Байназар мәктәбендә уҡый. Әҡлимә Мансурова – VIII, Зәлиә Алтынбаева X синыфта белем ала.
Мифтахетдин Аҡмулланың тыуған көнөнә арнап баш ҡалабыҙҙың 107-се лицейында башҡорт теле байрамы үтте. Сағыу сара иртән иртүк мәктәп фойеһында башланып китте. Башҡорт теле һәм әҙәбиәте уҡытыусыһы Рәмзиә Һибәт ҡыҙы Яҡшыбаева уҡыусыларҙы һәм уларҙың ата-әсәләрен башҡорт телендә сәләмләп ҡаршы алды. Ә Өфө сәнғәт училищеһе студенты Илһам Үлмәҫҡоловтың өҙҙөрөп ҡурайҙа уйнауы байрамға йәм өҫтәп ебәрҙе.
Хоҡуҡи дәүләттә йәшәйбеҙ, тиһәләр ҙә, суд, юриспруденция, конституция, кодекс кеүек төшөнсәләр бик аңлайышһыҙ кеүек тойола һәм беҙгә уларҙың ҡағылышы ла юҡ һымаҡ. Күптәр һәр бер аҙымыбыҙ, ҡылған эшебеҙ – бөтә тормошобоҙ ниндәйҙер ҡанундар менән тәртиптә тотолғанын аңлап етмәй. Мәҫәлән, кеше урам буйлап китеп барғанда ла, хоҡуҡ күҙлегенән йәйәүле булып тора һәм ул светофорҙың ҡыҙыл төҫө …
Continue reading ‘Ҡанун бөтәһе өсөн дә бер’ »
Минең ғаиләм Нефтекама ҡалаһында йәшәй. Йәйге каникулымды Тәтешле районының Гәрәбаш һәм Аҡсәйет ауылдарында үткәрергә яратам. Унда олатайҙарым менән өләсәйҙәрем бар. Беҙ уларға бесән әҙерләргә ярҙамлашабыҙ. Үткән йәйҙе лә ауыл һауаһы һулап уҙғарҙыҡ һәм, әлбиттә, «бесән операцияһы»нан да ситтә ҡалманыҡ. Ундағы бер көнөбөҙҙө яҙып үтмәксе булдым әле.
Рәсәйҙә Президент указы менән 2017 йыл Экология йылы тип иғлан ителгәйне, ә Башҡортостанда Экология һәм айырыуса һаҡланған тәбиғәт биләмәләре йылы булараҡ билдәләнде. Исемле йыл уңайынан хәл ителәһе төп маҡсаттар булып, һәр кешене экологик өлкәләге проблемалы һорауҙарға йәлеп итеү һәм илебеҙҙәге экологик хәүефһеҙлек торошон яҡшыртыу торҙо. Ә иң борсоған мәсьәләләрҙең береһе – ҡый ҡалдыҡтарының күпләп өйөлөүе. …
Continue reading ‘Нимә ул экобокс?’ »


text:
“Уҡыу – энә менән ҡойо ҡаҙыу” тигән башҡорт халык мәҡәлен белмәгән кеше һирәктер. Ай-һай, энә менән койо ҡаҙып була микән? Бәлки, булалыр... тик бының өсөн ғүмер буйы эшләргә кәрәк. Тимәк, уҡыуҙы ла ғүмер буйы дауам итергә, туҡталып ҡалмаҫҡа кәрәк. Уҡытыусы – нәҡ бына шул ауыр хеҙмәттең – уҡыуҙың кәрәклеген бала күңеленә һеңдерергә һәм уға был ҡыйын эштә ярҙам итергә тейешле КЕШЕ, ШӘХЕС, ОҪТА.
...Иң тәүге дәресем һаман дә иҫемдә. Ун беренсе класс... Яңы ғына университет тамамлап килгәнмен, өҫтөмдә ябай костюм, кәүҙәгә лә сибек кенәмен... Шул ваҡыттағы тулҡынланыуым! Әле шул ваҡыттарҙы иҫләһәм, күҙ алдыма “Ералаш”тан эпизод иҫкә төшә: итальян мәктәбендә Геннадий Хазановтың геройы ҡото осоп уҡытыусы өҫтәле артынан ҡарап тора... Ер йөҙөндәге иң тыныс хеҙмәттәрҙең береһе тиһәләр ҙә, йәш уҡытыусыларҙың тәүге дәресен тәүге тапҡыр йыһанға осоу йә парашюттан һикереү менән тиңләр инем мин.
Уҡытыусы “уҡыу”, “уҡытыу” һүҙенән алынған, шулай ҙа тәүге дәресемдән мин үҙем дә һабаҡ алып сыҡтым: иң беренсеһе - тәүге дәресме ул, йә йөҙөнсө, йә меңенсеме ул – һәр бер дәресеңде ҡыҙыҡтырғыс, мауыҡтырғыс, маҡсатлы итеп үткәрергә.
Күптәр уҡытыусы эшенең кире яғын ғына күрергә тырыша. Уҡытыусы эше, ысынлап та, еңелдән түгел. Был хеҙмәттең белем биреүҙән генә тормағанын һәр кем яҡшы белә: өйгә күпме эш эйәреп ҡайта, бер туҡтауһыҙ эҙләнеүҙәр, уҡыуҙар, бала ғүмере һәм яҙмышы өсөн хафаланыуҙар, дәрестән тыш саралар, көндәлек ҡағыҙ мәшәҡәттәре һәм башҡа ҙур һәм ваҡ мәсъәләләр.
Уҡытыусы эшенең ысын тәмен татып ҡараған кешеләр башҡа күҙлектән ҡарарға күнеккән. Мин үҙемдең тәүге уҡытыусым Булатова Ғәфүрә Зәйнулла ҡыҙын йыш иҫкә алам. “И-и-и, балалар, һеҙ матур яҙһағыҙ, тырышып уҡыһағыҙ, минең аяғым ергә теймәй, ерҙән атлап түгел, осоп йөрөйөм”, - тип әйткәнен тура мәғәнәһендә аңлап, яратҡан уҡытыусыбыҙҙың нисек осоп килгәнен күрер өсөн уны һағалап та йөрөй торғайныҡ. Апайыбыҙҙың атлап килгәнен күреп: “Тимәк, кемебеҙҙер йә эшендә хата ебәргән, йә өйгә эшен эшләмәгән”, - тип борсолоп, хатта уңайһыҙланып йөрөгөнебеҙҙе иҫләйем. Әлбиттә, замана күҙлегенән сығып ҡарағанда һөнәрем еңел түгел, ләкин үҙ эшеңде яратып башҡарһаң, һәр иртә ашҡынып мәктәпкә килһәң, балаларҙың ҙур ышаныс менән һиңә төбәлгән ҡараштарын күрһәң, барлыҡ арыуҙар юғала, һәм хеҙмәтеңдән ҡәнәғәтләнеү тойғоһо, шатлыҡ хистәре солғап ала. Уҡыусыларымдың уңыштарына ҡыуанып, үҙемдең дә атлап түгел осоп йөрөгәнемдә мин дә яратҡан эшем булыуыма мең тапҡыр шөкөр итәм.
Бөгөнге көндә 21-нсе быуат беҙҙең алдыбыҙҙа ҙур талаптар ҡуя. Заман менән бергә атлайым тиһәң, бер генә аҙымға ла артҡа ҡалыу килешмәй. Шуға күрә үҙемдең дәрестәремдә заман мәғлүмәт технологияларын, интернет-ресурстарҙы киң файҙаланам, уҡыусылар менән берлектә эҙләнеү-тикшереү эшсәнлеген ойошторам. Компьютер технологияларын һәр дәрестә актив ҡулланыу яҡшы һөҙөмтәләр бирә, уҡыусы шәхесен һәр яҡлы үҫтереү өсөн ярҙам итә.
Замана уҡыусыһына әҙер белемде үҙләштереү һәм тейешле күнекмәләр булдырыу ғына етмәй. Уҡытыу материалының эстәлеген һәр уҡыусының һәләтенә тура килерлек итеп һайларға һәм төҙөргә кәрәк. Замана балаһы үҙаллы фекер йөрөтә белһен, уны асыҡ итеп дәлилләһен, эшен дөрөҫ ойошторһон, лидерлыҡ сифаттары унда сағылыш тапһын тип эшләһәң үҙеңдең өҫтөңдө лө арымай-талмай эшләргә бурыслыһың.
Уҡыусылар көнө буйы бер-береһенең арҡаһына ҡарап ултырып, нисек һөйләшә белһен, нисек фекер йөрөтөргә, матурлыҡҡа ынтылырға, үҙ ара аралашырға өйрәнһен?! Шуға күрә семинар-дәрес, дәрес-эҙләнеү, дәрес-уйланыу кеүек дәрестәр үткәререгә тырышам. Балалар менән бергә кластан тыш саралар үткәрергә, бергә фильмдар, концерттар ҡарарға яратам, походтар, экскурсиялар ойошторорға яратам.
Иптәшемдең вазифалы урында эшләүенә бәйле, Башҡортостандың төрлө райондарында йәшәргә тура килде. Учалы ҡалаһының 5 мәктәбе, Учалы ауылы урта мәктәбе, Красноусолдағы 3 мәктәп, Иҫке Собханғол урта мәктәбе, Өфө ҡалаһының 88-се мәктәбе... Ҡайҙа эшләһәм дә, ихлас коллектив, оҫта директорҙар менән эшләргә яҙҙы. Был да оло бәхет. 2000 йылда башҡорт теле уҡытыусылары республика бәйгеһенең лауреаты булыу бәхетен дә татыным...
Мәктәптән ситтә лә эшләргә тура килде – Башҡортостандың гәүһәрҙәренең береһе – “Красноусол” шифаханаһында реклама һәм мәғлүмәт үҙәгендә оҫта белгес булып танылып та өлгөрҙөм. Шифахананың республика, ил кимәлендә генә түгел, донъя кимәлендә танылыу яулауында, һис шикһеҙ, минең дә өлөшөм барҙыр.
Республика, район, ҡала сараларында ҡатнашырға, төрлө гәзит-журналдарға ла яҙыштырып торорға ваҡыт табам. Ҡул эштәре менән булышырға, бәйләргә, сәйәхәт итергә яратам, фән менән шөғөлләнәм – башҡорт әҙәбиәте, фольклоры һәм мәҙәниәте кафедраһында филология фәндәре докторы, профессор Ғиниәт Сәфиулла улы Ҡунафин етәкселегендә диссертация өҫтөндә эшләйем. Мәскәүҙәге Третьяковкала, Париждағы Луврҙа булыуым менән бәхетлемен. Был донъяға Эйфель башняһынан, Берлиндағы рейхстаг янынан, Трептов-паркынан, Өфөлөге Салауат Юлаев һәйкәле майҙанынан, Байкал күле ярынан, Ирәмәл башынан баҡҡаным бар. Кешенең ғүмер юлы – уның йән көҙгөһө, теләһәң-теләмәһәң дә, барын да күрһәтеп, һөйләп тора. Йәшәү дәүеремдә үтә яуаплы ла, ауыр ҙа, ҡыҙыҡлы ла көндәр һанап бөтөргөһөҙ күп булды. Шулай ҙа шуларҙың иң мауыҡтырғыс һәм онотолмаҫ биттәре – ул мәктәптә таҡта янында аҡбур тотоп дәрес биргән ваҡыттыр.


text:
- Подробности
- Просмотров: 225
УДЕЛЬНО‑ДЫУАНАЙ ТОРАМАҺЫ, һуң бронза быуаты, иртә Урта быуаттар археологик ҡомартҡыһы. Б.э.т. 12—8 бб., б.э. 3—8 бб. ҡарай. Благовещен р‑ны Удельно‑Дыуанай а. көньяҡҡа табан 1,5 км алыҫлыҡта Ағиҙел й. уң ярында урынлашҡан. 1958 й. А.П.Шокуров тарафынан асыла, 1965 й. А.Х.Пшеничнюк, 1966 й., 1971 й. И.Б.Васильев, Г.И.Матвеева, 1984 й. М.Ф.Обыдённов өйрәнә. Яҡынса 250 м2 ер ҡаҙылған. Ярым ерөйрәүешендәге торлаҡ, 9 бағана соҡоро (уларҙың 6‑һы торлаҡтың периметры буйлап урынлашҡан); 2 хужалыҡ соҡоро табылған. Керамика Бахмут мәҙәниәте һауыттарынан (ваҡ таш һәм ҡом ҡушып эшләнгән, ҡорһағы бәләкәй соҡорло биҙәк төшөрөлгән, осло, оҙонса һыҙаттар м‑н биҙәлгән һәм биҙәкһеҙ), Ҡараяҡуп мәҙәниәте (ҡом ҡушылған; ауыҙы тирәләй осло һыҙаттар, тешле штамп эҙҙәре м‑н биҙәлгән), Ҡормантау мәҙәниәте (ҡабырсаҡ онтағы ҡушылған; муйыны һәм ҡорһағының юғары өлөшө ҡыя, кәкерсәк һыҙыҡтар, өсмөйөштәр, флагтар, түңәрәк соҡорҙар м‑н биҙәлгән), Межа мәҙәниәте (ҡабырсаҡ онтағы ҡушылған; муйыны һәм ҡорһағы ҡыя, кәкерсәк һыҙыҡтар, штрихтарҙан торған һыҙаттар м‑н биҙәлгән) һауыттарҙан ғибәрәт. Торамала 3700‑гә яҡын табылдыҡ, ш. иҫ. таш ҡырғыстар, уҡ башаҡтары, бысаҡ һымаҡ пластина, осланған һөйәктәр, беҙҙәр, тишкестәр, арҡыры балта, балсыҡтан һәм тальк ташынан 2 ҡойоу формаһы табылған. Халҡы һыйырсылыҡ һәм һунар м‑н шөғөлләнгән. Ҡомартҡы материалдары БДУ фондында һаҡлана.
Әҙәб.: И в а н о в В.А., О б ы д ё н н о в М.Ф. Археология города Уфы. Уфа, 2001.
Р.Б.Исмәғилев
Тәрж. Д.К.Үзбәков


text:
- Подробности
- Просмотров: 215
ҮЛСӘҮ ҮҘГӘРТКЕСЕ, д а т ч и к, үлсәнгән физик дәүмәлде (т‑ра, баҫым, тиҙлек, деформация, электр тогы, магнит индукцияһы һ.б.) тапшырыу, эшкәртеү йәки теркәү, ш. уҡ ул идара иткән процестарға тәьҫир итеү өсөн уңайлы булған сигналға үҙгәртә торған үлсәү сараһы. Күп функциялы (бер нисә дәүмәлде үҙгәртә), интеллектуаль (үҙенә диагностика үткәрә, үҙен калибрлай һ.б.), дистанцион (мәғлүмәтте алыҫ араға тапшыра), автоном (батарейкаларҙан эшләй һәм эске хәтере бар) һ.б. төрҙәре айырыла. Башҡортостанда Ү.ү. мәғлүмәт алыуҙың төрлө телеметрик системаларында, контроль һәм идара итеү системаларында үлсәнгән дәүмәлде һанса баһалау өсөн киң ҡулланыла (ҡара: Авионика, Телемеханика). 1973 й. башлап Авиация техник университетында (В.Г.Гусев, Р.Й.Моҡаев, В.П.Токарев, М.А.Ураҡсыев, В.Х. Йәсәүиев), 1979 й. — Нефть техник университетында (Ю.Д. Коловертнов) Ү.ү. төрлө төрҙәре уйлап табыла. 1978 й. алып “Электроаппарат” пр-тиеһында фотоэлектрик Ү.ү., 1982 й. — Өфө агрегат производство берекмәһендә вибрация Ү.ү., 1997 й. башлап “Геофизика” ғилми-производство фирмаһында — шыйыҡлыҡ баҫымы, ағымы (сығымы), т‑ра, электр үткәреүсәнлек Ү.ү. һәм башҡалар уйлап сығарыла һәм етештерелә. Был приборҙарҙың шартлау хәүефе юҡ, автоном йәки мәғлүмәти‑үлсәү системалары, скважиналарҙы геол.‑технологик, геол.‑геохимик тикшереү станциялары составында (ярашлы рәүештә “Геотест‑5”, “Геогаз‑1”) нефть, газ эҙләү һәм разведкалау скважиналарын быраулау процестарын контролдә тотоу өсөн файҙаланыла. “Геоспейс Технолоджис Евразия” пр‑тиеһы (Өфө) 1991 й. башлап сейсмик разведка өсөн электродинамик датчиктар сығара. “Грант” ҒПБ‑нда 1995 й. алып баҫым һәм т‑раның автоном Ү.ү. уйлап табыла һәм етештерелә, улар 1997 й. башлап “Восток” станцияһында (Антарктида) үтә тәрән скважинаны һ.б. тикшереү өсөн файҙаланыла. 1999 й. алып ӨДНТУ‑ла (В.Ф.Ғәлиәкбәров) магистраль газ үткәргестәрендәге интеллектуаль идара итеү системаларында ҡулланылған Ү.ү. уйлап табыла. 2003 й. Өфө приборҙар эшләү производство берекмәһендә нефть скважиналарының качалка-станоктарындағы канат аҫмаларҙың узелдары өсөн тензорезисторлы көс Ү.ү. уйлап табыла һәм сығарыла. Ү.ү. шулай уҡ технологик процесс м‑н автоматлаштырылған идара итеү системалары комплектында файҙаланыла.
Әҙәб.: Г у с е в В.Г., М и р и н а Т.В. Методы построения точных электронных устройств. 2-е изд., испр. и доп. Уфа, 2010; Е ф а н о в В.Н., Т о к а р е в В.П. Авиационные приборы и измерительно-вычислительные комплексы. М., 2010.
В.Г.Гусев
Тәрж. Р.Ғ.Ғилманов


text:
Караваджо
Микела́нджело да Караваджо (итал. Michelangelo Merisi de Caravaggio; тулы исеме Микеланджело Меризи Караваджо) 1571 йылдың 29 сентябре, Милан — 1610 йылдың 18 июле, Гроссето, Тоскана) — Италия рәссамы, Европа рәссамлығының реформаторы, барокко стиленә нигеҙ һалыусыларҙың береһе. Беренселәрҙән булып «кьяроскуро» яҙыу алымын — яҡтылыҡты һәм күләгәне ҡырҡа ҡапма-ҡаршы ҡуйыуҙы ҡуллана башлай. Рәссам үҙенең ҡатмарлы композицияларын туранан-тура киндергә төшөрә, шуға ла уның бер генә һүрәте йәки эскизы ла табылмаған.
Йөкмәткеһе
Милан 1571—1591[үҙгәртергә | вики-тексты үҙгәртергә]
Архитектор Фермо Меризиның һәм уның икенсе ҡатыны Миланға яҡын ғына урынлашҡан Караваджо ҡаласығында йәшәгән ер хужаһының ҡыҙы Лючия Араториҙың улы. Атаһы маркиз Франческо Сфорца да Караваджола идарасы булып хеҙмәт итә. Атаһы менән олатаһы 1576 йылда чума сиренән вафат була, әсә кеше балалары менән Караваджоға күсенә.
Буласаҡ рәссамдың тәүге ҡурсалаусылары — герцог һәм герцог ҡатыны Колонна була.
1584 йылда Миланда Микеланджело Меризи Тициандың уҡыусыһы тип иҫәпләнгән Петерцано[en] оҫтаханаһына килә. Ул заманда Италияла рәссамдар донъяһында маньеризм хакимлыҡ итә, ләкин Миланда ломбард реализмы ҡараштары көслөрәк була.
Рәссамдың Миланда яҙылған тәүге эштәре — төрлө жанр күренештәре һәм портреттары беҙҙең көндәргә тиклем килеп етмәгән.
1580-се йылдар аҙағына ҡыҙыу характерлы Меризиның тормошо янъял, һуғыш һәм төрмәгә бикленеүҙәргә тулы була, ғүмере буйына рәссам ошондай йәшәү рәүешен алып бара.
1589 йылда рәссам ерен һатыу өсөн тыуған ҡалаһына ҡайта, күрәһең, аҡсаға мохтаж булыуы ошондай аҙымға этәргәндер. Һуңғы тапҡыр ул тыуған йортона 1590 йылда, әсәһе вафатынан һуң ҡайта.
1591 йылдың көҙөндә кәрт уйыны барышында ҡупҡан талаш мәлендә уйынсыларҙың береһе үлтерелә, шуға ла рәссам Миландан ҡасырға мәжбүр була. Тәүҙә Венецияға инә, шунан Римгә йүнәлә.
Рим 1592—1594[үҙгәртергә | вики-тексты үҙгәртергә]
Римдә Меризи Караваджоны Пандольфо Пуччи күреп ҡала, үҙ йортона саҡырып, торлаҡ, аҙыҡ-түлек менән тәьмин итә һәм сиркәү картиналарының копияларын эшләргә ҡуша.
Борромео Римдә йәшәгәнендә Караваджо менән таныша, уны ул «тәрбиәһеҙ, тупаҫ, алам-һалам кейемдәге һәм ҡайҙа урын була шунда йоҡлап йөрөгән кеше. Урам малайҙары, трактирҙа ултырырға яратыусылар һәм меҫкен асарбаҡтар һүрәттәрен төшөрөүҙән ҡәнәғәтлек алған кеше» булараҡ һүрәтләй.
Италия рәссамдары йолаһы буйынса баш ҡалала ул тыуған урынына бәйле ҡушамат ала. Шулай итеп, Микеланджело Меризи Караваджо булып китә. 1593 йылда Караваджо Чезари д’Арпино оҫтаханаһында эшләй башлай, Караваджоға фрескаларҙа сәскәләр һәм япраҡтар төшөрөргә ҡушыла. Д’Арпино оҫтаханаһында ул меценаттар һәм рәссәмдар, атап әйткәндә, Ян Брейгел Өлкән менән таныша.
Караваджоның тәүге осорҙағы картиналары Леонардо да Винчи («Мадонна в скалах» һәм «Тайная вечеря (Леонардо да Винчи)» менән ул Миланда сағында уҡ таныша), Джорджоне, Тициан, Джованни Беллини, Мантенья йоғонтолары аҫтында яҙылған.
Беҙҙең көндәргә килеп еткән тәүге картинаһы — «Емеш таҙартыусы малай» (1593).
Д’Арпино оҫтаханаһында Караваджо Марио Миннити менән таныша, артабан уның уҡыусыһына һәм бер нисә картинаһының моделенә әйләнә. Шуларҙың береһе — «Емеш-еләкле кәрзин тотҡан малай» (1593—1594).
Кем менәндер һуғышҡандан һуң Караваджо Тор ди Нона төрмәһенә барып эләгә, унда уға Джордано Бруно менән осрашыу насип була.
Тиҙҙән ул Чезари д’Арпино менән араһын өҙә, йортһоҙ Караваджоны Антиведуто Грамматика үҙенә йәшәргә саҡыра.
1593 йылда рим биҙгәге (малярияның бер атамаһы) менән сирләй, алты ай буйы госпиталдә тормош менән үлем араһында ята. Ошо сир тәьҫораттарынан, ахырыһы, «Ауырыу Вакх» картинаһын яҙа (1593) — был уның тәүге автопортреты була.
Тәүге күп фигуралы картиналары — «Шулерҙар» һәм «Күрәҙәсе» (Капитолий музейҙары) 1594 йылда яҙыла. Аҙаҡ Жорж де Латур ошоға оҡшаш композиция менән үҙенең «Күрәҙәсе»һен яҙа.
Был эштәрендә Караваджо шул дәүерҙең төп художество йүнәлештәре — маньеризмға һәм академизмға ҡаршы сыҡҡан ҡыйыу новатор булараҡ сығыш яһай, уларға ҡаршы үҙ сәнғәтендәге ҡырыҫ реализм менән демократизмды ҡуя. Караваджоның геройы — урам буйындағы кеше, — бер ни тиклем тупаҫыраҡ матурлыҡты үҙенә туплаған һәм ошо йәшәүенән шатлыҡ хисе кисергән рим малайы йәки үҫмере; Караваджо геройы — урам һатыусыһы, музыкант, сиған ҡатынының алдауына ышанып торған ихлас күңелле ҡупшы егет, йә антик алла ҡиәфәтендәге герой.
1594 йылда Караваджо кардинал Франческо дель Монтеға эшләй башлай һәм уның Мадам виллаһына урынлаша, унда ул Галилео Галилей, Томмазо Кампанелла, Джакомо Делла Порта, шағирҙар Джамбаттиста Марино һәм Милези менән осраша.
Рим 1595—1599[үҙгәртергә | вики-тексты үҙгәртергә]
Мадам виллаһында үткәргән осор Караваджо өсөн бик уңышлы була, шул дәүерҙә яҙылған картиналарының бөтәһе лә тип әйтерлек беҙҙең көндәргә килеп етә. «Музыканттар (Караваджо)» (1595) үҙәктә Марио Миннити тора, уның янына рәссам мөгөҙ тотҡан килеш үҙен урынлаштырған. «Кеҫәртке тешләгән малай» (1596, Лондон) картинаһында ла Миннити һүрәтләнгән.
Орацио Джентилески, Грамматика, Просперо Орсиҙар тәҡдим итеүгә ҡарамаҫтан, 1596 йылда Караваджоны Изге Лука Академияһына ҡабул итмәйҙәр.
1596 йылда Караваджо итальян һынлы сәнғәтендә беренсе натюрмортты — «Емеш-еләкле кәрзин»де яҙа.
1597 йылда кардинал дель Монте рәссамды үҙенең резиденцияһы түшәменә карьтина яҙырға саҡыра. Шулай итеп, Караваджоның «Юпитер, Нептун һәм Плутон» исемле берҙән-бер фрескаһы барлыҡҡа килә.
Караваджоның картиналары популярлаша, ул элекке картиналарын да ҡабатлап яҙа: «Лютнист» (Метрополитен), «Күрәҙәсе» (Лувр).
Библия сюжеттарына яҙған картиналары Караваджоға ысын мәғәнәһендә танылыу килтерә — «Мысырға табан юлдағы ял» (1597) картинаһы яҙылышы буйынса новаторлыҡ менән һуғарылған. «Картинаның төп өҫтөнлөгө — нәфислек һәм тынлыҡ атмосфераһын булдырыусы яҡтылыҡ-һауа мөхитен, оҫталарса тотоп алып, киндергә төшөрөү, уның мәғәнәһен ябай ғына пейзаж тағы тәрәнәйтә төшә»[9]. Караваджо шулай уҡ «Экстаз св. Франциска» (1595), «Исхаҡтың ҡорбан килтереүе» (1598) картиналарын да яҙа.
Караваджо ижадында тәүге ҡатын-ҡыҙ образы «Мария Магдалинаның тәүбәгә килеүе» (1597) картинаһында пәйҙә була. Артабан «Изге Екатерина Александрийская» (1598), «Марфа һәм Мария» (1598). «Олоферндың башын сабыусы Юдифь» (1598) картинаһы Караваджо үҙенең реализмында натуралистик биҙәктәрҙән дә баш тартмауын күрһәтә.
«Суҡындырыусы Иоанн»ында (1598) Микеланджелоның йоғонтоһо тойола.
Караваджо дан ҡаҙана. Ул Мадам виллаһын ҡалдырып, «Күрәҙәсене» һатып алған банкир һәм коллекционер Чириако Маттеяның йортона күсә. Марио Миннити Караваджо менән талашҡандан һуң өйләнә һәм Сицилияға китә.
Рим 1600—1606[үҙгәртергә | вики-тексты үҙгәртергә]
1599 йылдың 25 июнендә Сан-Луиджи-деи-Франчези сиркәүен Изге Матфей тормошонан алынған күренештәр менән биҙәүгә Караваджо менән 400 скудолыҡ контракт төҙөлә.
«Апостол Матфейҙың булмышы» (1600) циклдың тәүге әҫәре була. Караваджо, кьяроскуро алымындағы оҫталығын күрһәтеп, ғазап күреүсе Матфей Левий, ҡарт һәм өс һаҡсы ҡатнашлығындағы жанр күренешен һүрәтләй. Рәссам бөйөк ваҡиғаның көслө драматургияһын — Хәҡиҡәт нурының тормоштоң иң төбөнә тиклем үтеп инә алыуын сағылдыра. Рентгенограмма картинаны рәссамдың ҡабат ҡайта-ҡайта эшләүен раҫлай, тәүҙә Христосты ул ул уртаға ҡуйып ҡарай.
Артабан «Изге Матфейҙың ғазапланыуы» (1600) картинаһы яҙыла. Кьяроскуро ярҙамында рәссам тамашасының ҡарашын үлтереүсе фигураһына һәм иҙәнгә салҡан ятҡырылған апостолға йүнәлтә. Артҡы планда шаһиттар араһында Караваджо үҙен дә төшөрөп ҡуя.
Караваджоның шәхси ҡулдарҙа йыйылған башҡа картиналарынан айырылмалы рәүештә был әҫәрҙәрҙе бөтә Рим күреү мөмкинлеген ала. Рәссамға дан килә. Заказсылары уның эшенән бик ҡәнәғәт ҡала һәм Караваджоға алтарь өсөн үҙәк образды тыуҙырыуҙы йөкмәтә. Рәссам «Изге Матфей һәм фәрештә» (1602) картинаһын яҙа. Әммә Изге Матфей ябай крәҫтиән образында яҙылғанға күрә, заказсыларға ул оҡшамай. «Изге Матфей һәм фәрештә» (1602) картинаһының икенсе варианты хәҙерге ваҡытта, циклдың башҡа ике картинаһы кеүек, Сан-Луиджи-деи-Франчезила һаҡлана.
Сиркәүҙәр биргән башҡа заказдар менән дә шундайыраҡ хәлдәр була. 1600 йылдың 24 сентябрендә Санта-Мария дель Пополо сиркәүе «Изге Петрҙы тәрегә ҡаҙаҡлау (Караваджо картинаһы)» (1601) һәм «Савлды дингә килтереү» (1601) картиналарына заказ бирә. Руханиҙар картиналарҙың беренсе вариаттарынан баш тарта һәм тик икенсе варианттарын ғына ҡабул итә.
«„Савлды дингә килтереү“ картинаһы — хәҙерге заман сәнғәтенең иң бөйөк нөктәһе. Караваджо, ысынлап та, ниндәйҙер сәнғәт ҡалыптарынан һәм интеллектуаль традицияларҙан азат булып, тормошҡа асыҡ күҙ менән ҡарай алған тәүге кеше, ә бит хатта Тициан быны эшләй алмаған».[10]
1602 йылдың 14 июнендә Санта-Мария-ин-Трастевере монастыры өсөн «Успение Богоматери» катинаһына заказ килә. Әммә картина яҙылғас, монахтар картинаны ҡабул итмәй. Рәссам-реалист картинаны сиркәү ҡанундарынан алыҫ торған стилдә яҙа. Өҫтәүенә модель сифатында куртизанка Элен саҡырылған була. Картина оҙаҡ ҡына һатылмай тора, аҙаҡ уны Питер Пауль Рубенс мантуан герцогы Винченцо Гонзагазаға һатып алырға кәңәш итә.
1601 йылда Караваджо үҙ оҫтаханаһын аса, уҡыусылары барлыҡҡа килә: Бартоломео Манфреди, Марио де Фьори, Спада.
Был ваҡытта Караваджо дини темаға бик күп картиналар яҙа: «Суҡындырыусы Иоанн» (1600), «Эммаусела киске аш (Караваджо, Лондон)» (1602), «Апостол Фоманың ышанмауы (Караваджо)» (1602), «Суҡындырыусы Иоанн» (1602, Капитолийский музейҙары), «Суҡындырыусы Иоанн» (1602, Дориа-Памфили галерреяһы), «[Иуданы үбеүе (картина Караваджо)|Христы һаҡ аҫтына алыу» (1602), «Исаактың ҡорбан килтереүе» (1602), «Суҡындырыусы Иоанн менән Изгер ғаилә» (1603), «Күрән ҡыуағы тажын кейҙереү» (1603), «Суҡындырыусы Иоанн» (1604, Канзас), «Суҡындырыусы Иоанн» (1604, Рим), «Изге Петр менән Андрейҙың бурысы» (1604), «Христос на Масличной Горе» (1605), «Се Человек» (1605), «Св. Иероним в размышлении» (1605), «Пишущий св. Иероним» (1605).
Кьеза Нуово сиркәүе өсөн Караваджо «Положение во гроб» (1603) шедеврын тыуҙыра, аҙаҡ уны күп кенә рәссамдар күсереп яҙа. Фарисей Никодим образында, ҡайһы бер тикшеренеүселәр билдәләүенсә, Микеланджело һүрәтләнгән. Сиркәү даирәләре картинанан баш тарта.
1604 йылда Караваджо Сант-Агостино рим сиркәүенең Кавалеттиҙарҙың ғаилә часовняһы өсөн алтарь образын «Мадонна ди Лорето» картинаһын яҙа. Картина ғауға ҡуптара, сиркәү кешеләренә мадоннаның түше асыҡ булыуы һәм рәссамға куртизанканың модель булыуы оҡшамай. .
1605 йылда папа Павел V рәссамға Изге Петр соборы өсөн Мәрйәм Ана образына заказ бирә. Дуҫтарының иҫкәртеүенә ҡарамаҫтан, Караваджо тағы ла модель итеп Эленды саҡыра. «Йылан тотҡан мадонна» собор диуарында ике көн генә эленеп тора. Заказсылар баш тартҡан күп кенә картиналары Джустиньяни тарафынан һатып алына, 1630 йылда унда Караваджоның 15 картинаһы булыуы билдәле.
Шедеврҙар тыуҙырыу менән бергә Караваджо уйын-көлкөгә ҡоролған тормош алып бара, ғауға һәм һуғышыу, штрафтар һәм төрмәгә ябылыуҙар йыш булып тора. Һәр саҡ төрмәнән уны кардиналдар һәм Джустиньяни ҡотҡара.
1606 йылдың 19 майында туп менән уйнау майҙансығында талаш-тартыш башлана, уның барышында Рануччо Томассони үлтерелә. Караваджоны шул кешене үлтереүҙә ғәйепләйҙәр. Павел V рәссамды «закондан тыш» тип иғлан итә, уны хәҙер теләһә кем үлтерә ала, һәм уға бының өсөн бер ни ҙә булмаясаҡ, хатта бүләкләнеүе ихтимал.
Һөргөндә (1606—1610)[үҙгәртергә | вики-тексты үҙгәртергә]
Караваджо бер нисә ай Колонна ғаиләһендә йәшеренеп йәшәй. Унда ул бер нисә картина яҙа, уның стилендә ҡараңғы төҫтәр өҫтөнлөк итә: «Изге Франциск уйлана» (1606), «Эммаустағы киске аш (Караваджо, Милан)» (1606).
Караваджо Неаполгә күсенә, ундан ашыу картина яҙа, әммә уларҙың байтағы һаҡланмаған: «Экстаз Магдалины» (1606), «Распятие апостола Андрея» (1607), «Давид с головой Голиафа» (1607), «Мадонна Розария (Мадонна с чётками)» (1607), «Коронование терновым венцом» (1607), «Бичевание Христа» (1607), «Христос у колонны» (1607), «Саломея с головой Иоанна Крестителя» (1607).
Пио Монте делла Мизерикордия сиркәүе заказы буйынса ул «Мәрхәмәтлелеккә ете аҙым» (1607) картинаһын яҙа, был полотно шул сиркәүҙә эленеп тора.
1607 йылдың июлендә Караваджо Мальтаның (утрау) баш ҡалаһы Ла Валеттға юллана.
«Изге Иероним» (1608) картинаһын Неаполдә Мальта ордены приоры Ипполито Маласпин заказы буйынса яҙа, был полотноһы ордендың бөйөк магистры Алофу де Виньякурға оҡшай. Караваджо Алофа де Виньякур, аҙағыраҡ уның фекерҙәше магистр магистр Антонио Мартелли портреттарын яҙа.
1608 йылдың 14 июлендә Караваджо Мальта ордены кавалеры була, әммә, дворянин булмау сәбәпле, был тәрене ул тағып йөрөй алмай.
Магистр Виньякур заказы буйынса Караваджо «Усекновение главы Иоанна Крестителя» картинаһын яҙа — был полотно — рәссам үҙ ҡултамғаһын ҡуйған берҙән-бер картина. Мальтала «Спящий Амур» (1608), «Иоанн Креститель» (1608) һәм «Благовещение» (1608) картиналары яҙыла.
Әммә сираттағы янъялы Караваджоны Мальта төрмәһенә, таш ҡапсыҡҡа алып килә. Нисектер унан ҡасыу мөмкилеге тыуа, һәм рәссам 1608 йылдың октябрендә Сицилияның Сиракузы ҡалаһына карапта йөҙөп килә. Бында уға Марио Миннити ярҙам ҡулы һуҙа.
Изге Лючия сиркәүе өсөн Караваджо «Погребение св. Лючии» (1608) картинаһын яҙа.
Караваджоның реализмға тоғро булыуы төрлө аңлашылмаусанлыҡтарға ла алып килә.
Ул «Вакх (картина Караваджо)» (1596), «Голова Медузы» (1597), «Куртизанка Филлида» (1597), «Портрет Маффео Барберини» (1598), «Нарцисс» (1599) кеүек картиналар яҙа.
1609 йыл аҙағында ул Палермоға йүнәлә, унда «Рождество Христа с Лаврентием и Франциском» картинаһын яҙа, был полотно 1969 йылда урлана.
Палермонан Караваджо Неаполгә ҡайта һәм «Саломея с головой Иоанна Крестителя» (1609), «Отречение св. Петра» (1610), «Иоанн Креститель» (1610) картиналарын яҙа.
«Давид с головой Голиафа» (1607—1610) картинаһында Голиаф образында рәссам үҙен һүрәтләй.
Маркантонио Дориа өсөн Караваджо «Мученичество святой Урсулы» картинаһын яҙа. Дориа рәссамдың һуңғы эшен 18 июндә ала.
Июлдә кардинал Гонзага папа Павл V менән Караваджоны ярлыҡау тураһында һөйләшеүҙәр алып бара башлай. Шул турала белгәс, рәссам Римгә яҡынайырға һәм рәсми ярлыҡауҙы көтөргә була. Ул Неаполдән бәләкәй карапта йөҙөп китә. Әммә Римгә барып етә алмай, юлда 18 июл көнө үлә. Нисек вафат булдыуы билдәһеҙ.
31 июлдә Римдә Караваджоны ярлыҡау тураһында папаның указы иғлан ителә, һәм уның үлеме тураһындағы хәбәр ҙә баҫылып сыға.nter-stub}}
Йоғонтоһо[үҙгәртергә | вики-тексты үҙгәртергә]
Караваджо сәнғәте Италияның ғына түгел, ә Көнбайыш Европаның XVII быуаттағы алдынғы оҫталарының ижадына йоғонто яһай — ундайҙар иҫәбенә Питер Пауль Рубенса, Якоб Йорданс, Жоржа де Латур, Харменс ван Рейн Рембрандт һәм башҡалар инә. Караваджо стилен дауам итеүселәр Испания рәссамдары араһында ла була. Фландрия һәм Нидерландтарҙа һәм Европаның башҡа илдәрендә лә Каравджоның мәктәбен дауам итеүсе рәссамдар була.
Автопортреттары[үҙгәртергә | вики-тексты үҙгәртергә]
«Больной Вакх» (фрагмент) (1593), галерея Боргезе
«Музыканты» (1595). Караваджо написал себя с рожком между двумя музыкантами.
Галерея[үҙгәртергә | вики-тексты үҙгәртергә]
«Мальчик с корзиной фруктов», 1593–94, галерея Боргезе
«Амур-победитель», ок. 1603, Картинная галерея, Берлин
Кино сәнғәтендә сағылышы[үҙгәртергә | вики-тексты үҙгәртергә]
Иҫкәрмәләр[үҙгәртергә | вики-тексты үҙгәртергә]
- ↑ 1,0 1,1 data.bnf.fr: اوپن ڈیٹا پلیٹ فارم, платформа відкритих даних, платформа открытых данных, plateforme de données ouvertes, piattaforma di dati aperti, Opendata-Plattform, otevřená data platforma, åben-data-platform, տվյալների բաց շտեմարան, platforma za odprte podatke, plataforma de datos abierta, plataforma de dados aberta, платформа адкрытых дадзеных, платформа на отворените данни, platforma otwartych danych, ашық деректер платформасы, ачык маалыматтарды платформа, açıq data platforma, ochiq ma'lumotlar platforma, açık verilerin platformu, платформа отвореног података, platforma otvorenih podataka, platforma otvorenog podataka, platforma otvorených údajov, πλatφόpua avoιktώv δeδouέvwv, platformu atklātā datu, platforma atvira duomenų, platvormi avatud andmete, avoimen datan foorumi, nyílt adatok platformja, პლატფორმა ღია მონაცემები, платформа за отворени податоци, нээлттэй мэдээллийн тавцан, platformă de date deschise, platformo de malferma datumoj, open data platform, плятформа адкрытых зьвестак, Усьтэм даннойёслэн платформазы — 2011.
- ↑ http://kulturnav.org/8557a6dc-b59f-4cb2-b378-3defd369bcfd — 2016.
- ↑ 3,0 3,1 (unspecified title) — Milan: 2012. — Vol. Essays. — P. 97. — ISBN 978-88-572-1387-3
- ↑ Caravaggio — 2006. — ISBN 978-0-19-977378-7, 978-0-19-989991-3
- ↑ SNAC
- ↑ Internet Speculative Fiction Database — 1995.
- ↑ RKDartists
- ↑ http://www.timelines.ws/1600_1625.HTML
- ↑ Махов, 2009
- ↑ Marangoni М. = Caravaggio. Come si guarda un quadro — Firenze, 1922.
Әҙәбиәт[үҙгәртергә | вики-тексты үҙгәртергә]
- Всеволожская С. Микеланджело да Караваджо. М., 1960
- Караваджо / Дажина В. Д. // Канцелярия конфискации — Киргизы. — М. : Большая Российская энциклопедия, 2009. — С. 53. — (Большая российская энциклопедия : [в 35 т.] / гл. ред. Ю. С. Осипов; 2004—, т. 13). — ISBN 978-5-85270-344-6.
- Знамеровская Т. П. Микеланджело да Караваджо. М., 1955
- Ламбер Ж. Караваджо — М.: Taschen, 2010.
- Ланди Э. Тайная жизнь великих художников — М., 2011. — ISBN 978-5-98697-228-2.
- Лонги Р. Караваджо // Лонги Р. От Чимабуэ до Моранди. М., 1984
- Махов А. Е. Караваджо — М.: Молодая гвардия, 2009. — 331 б. — (Жизнь замечательных людей). — 3000 экз. — ISBN 978-5-235-03196-8.
- Микеланждело Да Караваджо: Воспоминания современников; Документы — М.: Искусство, 1975. — 118 б.
- Свидерская М. И. Караваджо: Первый современный художник. Проблемный очерк — СПб.: Дмитрий Буланин, 2001. — 240 б. — ISBN 5-86007-208-2.
- Шапиро Ю. Г., Персианова О. М., Мытарева К. В., Аране Н. М. Пятьдесят кратких биографий мастеров западноевропейского искусства XIV–XIX веков — Л.: Аврора, 1971.
Һылтанмалар[үҙгәртергә | вики-тексты үҙгәртергә]
- Караваджо. Сайт о художнике
- Микеланджело Караваджо
- EyeGate Караваджо галерея
- Найдены останки Караваджо
- Караваджо. Картина Дэвид с Головой Голиафа
- Наталья Апчинская «Караваджо — реформатор европейской живописи», журнал «Третьяковская галерея», #2 2012 (35)


text:
1915 йыл
1915 (бер мең туғыҙ йөҙ ун бишенсе) йыл — кәбисә булмаған йыл, григориан календары буйынса йома көндө башлана. Был беҙҙең эраның 1915 йылы, 2 мең йыллыҡтың 915 йылы, XX быуаттың 15 йылы, XX быуаттың 2 ун йыллығының 5 йылы, 1910 йылдарҙың 6 йылы.
Ваҡиғалар
Тыуғандар
- 23 ғинуар — Мәғәфүр Хисмәтуллин, режиссёр һәм педагог, БАССР-ҙың һәм РСФСР-ҙың халыҡ артисы.
- 27 ғинуар — Харисов Мәлих Харис улы, башҡорт шағиры.
- 7 март — Мөхәммәт Хәйзәров, башҡорт яҙыусы.
- 15 март — Әһлетдинов Фәйзулла Хәзи улы, Бөйөк Ватан һуғышында ҡатнашыусы, Советтар Союзы Геройы (1943).
- 21 март — Нуриев Зыя Нурый улы, совет дәүләт һәм партия эшмәкәре, Социалистик Хеҙмәт Геройы (1975).
- 1 май — Арыҫланов Тимер Гәрәй улы, шағир.
- 23 май — Дәүләтов Бәкер Рәхим улы, Бөйөк Ватан һуғышында ҡатнашыусы, Советтар Союзы Геройы (1944).
- 12 август — Фәрхетдинов Мирғәй Әхмәй улы, Бөйөк Ватан һуғышында ҡатнашыусы, Советтар Союзы Геройы (1944).
- 20 сентябрь — Арыҫланов Ғәфиәтулла Шаһимәрҙән улы, Бөйөк Ватан һуғышында ҡатнашыусы, Советтар Союзы Геройы (1940).
- 28 декабрь — Янбулатова Рәғиҙә Сәйетғәли ҡыҙы, Башҡорт АССР-ының халыҡ (1954), РСФСР-ҙың атҡаҙанған (1955) артисы.


text:
ICQ
ICQ (ингл. I seek You — «мин һине эҙләйем») — Интернет селтәренең етеҙ хәбәрләшеү буйынса үҙәкләштерелгән хеҙмәте, әлеге ваҡытта Mail.ru Group инвестициялау фондының милке булып тора. ICQ хеҙмәте OSCAR протоколын ҡуллана. Мессенджер серверға тоташтырыла. Сервер аша башҡа клиенттарҙы эҙләп табыу һәм бәйләнешкә инеү тормошҡа ашырыла. Ә хәбәрләшеү сервер аша ла, унһыҙ ҙа бара ала. Күп һанлы клиент үтенестәрен хеҙмәтләндереүсе ҡеүәтле селтәр системаларының күпселеге кеүек үк, был сервер ҙа берҙән-бер түгел.
Эш итеү дәүерендә ICQ бик күп клиенттар сығара һәм күп үҙгәрештәр кисерә. 2013 йылдың сентябренә Рәсәйҙә ICQ’ның айлыҡ дөйөм аудиторияһы 7,9 миллион тәшкил итә (донъяла — 12,3 миллион)[1], 2014 йыл аҙағына: Рәсәйҙә — 6,7 млн, донъяла — 11 млн[2].
Йөкмәткеһе
Хеҙмәт[үҙгәртергә | вики-тексты үҙгәртергә]
Иҫәп яҙмаһы[үҙгәртергә | вики-тексты үҙгәртергә]
Хеҙмәттән файҙаланыу өсөн клиенттың интерфейсы йә интернет-портал аша иҫәп яҙмаһын теркәргә кәрәк. Файҙаланыусыларҙы таныу өсөн хеҙмәт UIN-ды (Universal Identification Number) — һәр иҫәп яҙмаһы өсөн уникаль булған, 5 — 9 ғәрәп һанынан торған номерҙы ҡуллана. J2ME өсөн мобиль клиенттың һуңғы версияһында кеҫә телефоны номеры буйынса инеү мөмкинлеге булдырылды.
2011 йылдың көҙөндә ICQ мөһим үҙгәрешкә дусар булды: хәҙер ICQ хеҙмәте бер үк иҫәп яҙмаһы менән күп һанлы тоташыу мөмкинлегенә эйә[3].
Хеҙмәт һәр иҫәп яҙмаһы өсөн түбәндәге мәғлүмәттәрҙе һаҡлай:
- никнейм — файҙаланыусының башҡаларға күренә торған исеме, уны, UIN-дан айырмалы, үҙгәртеп була, ул уникаль булмаһа ла, йәғни башҡа аккаунттарҙыҡы менән тап килһә лә ярай;
- серһүҙҙе юғалтҡанда аккаунтҡа инеү мөмкинлеген биреүсе электрон почта адресы, ул хәтерҙә ҡалдырыу ауыр булған UIN урынына системаға инеү өсөн дә файҙаланыла ала (элегерәк эҙләү өсөн дә ҡулланыла ине);
- файҙаланыусы индергән асыҡ мәғлүмәт, ул исемдән, фамилиянан, мауығыуҙар исемлегенән, географик урынды, белгән телдәрҙе күрһәтеүҙән, тасуирламанан һ.б. торорға мөмкин;
- BMP, JPEG йәки GIF форматындағы бер аватар;
- бәйләнештәр исемлеге — әңгәмәләштәрҙең UIN-номерҙары;
- селтәрҙә булыу-булмау күрһәткесе;
- өҫтәмә мәғлүмәти статус.
Хәбәрҙәр тарихы серверҙарҙа һаҡланмай, тик программа-клиент тарафынан файҙаланыусының ҡорамалында ғына һаҡлана һәм уның интерфейсы аша ғына уға инеү мөмкин.
Башҡа файҙаланыусының UIN- ын белһәң, уның менән хәбәрләшергә, уны контакттар исемлегенә өҫтәргә мөмкин. Файҙаланыусыларҙы эҙләү өсөн системала эске эҙләү функцияһы бар.
Аккаунтты юйҙырыу мөмкинлеге[үҙгәртергә | вики-тексты үҙгәртергә]
Тәүҙә бындай мөмкинлек була, ләкин 2002 йылғы үҙгәртеп ҡороуҙан һуң аккаунтты (UIN) юйҙырыу мөмкинлеге бөтә. Бының һөҙөмтәһендә «өрәктәр» — системала теркәлгән, ләкин ҡулланылмаған аккаунттар күбәйә. Әле иҫәп яҙмаһын юйҙырыу мөмкинлеге тағы булдырылған һәм ул ICQ-ның рәсми сайтында тора.[4]
Булыу статусы[үҙгәртергә | вики-тексты үҙгәртергә]
Һәр иҫәп яҙмаһына ҡарата селтәрҙә булыу-булмау статусы тоҡандырыла. Төп статустар теҙмәһе бар.
Файҙаланыусы системала бөтөнләй булмаһа (танылмаһа), уға «Селтәрҙә түгел» йәки «Оффлайн» (Offline) тигән статус бирелә; әгәр ул селтәрҙә булһа (танылһа), уның статусы «Селтәрҙә» йәки «Онлайн» (Online) була. Тағы бер нисә статус бар:
- Китеп торҙо (Away) — файҙаланыусы күпмелер ваҡыт әүҙемлек күрһәтмәгән (төрткөнө йөрөтмәгән йә баҫмаҡтарға баҫмаған) осраҡта. Статус ҡулдан да ҡуйыла ала.
- Бәйләнеш мөмикн түгел (N/A — Not Available) — файҙаланыусының «Китеп торҙо» статусын алғандан һуң тағы күпмелер ваҡыт әүҙемлек күрһәтмәгәнендә бирелә. Ҡулдан да ҡуйыла ала.
Ҡағиҙә булараҡ, был статустарға (Away һәм N/A) автоматик күсеүҙе клиент көйләүҙәрендә һүндереп ҡуйырға була.
Шулай уҡ «Әңгәмәләшеүгә ирекле (Free for chat)», «Бимазаламаҫҡа» (Do not disturb) һәм «Буш түгел» (Occupied) статустары бар.
Бынан тыш, файҙаланыусы иҫәп яҙмаһы өсөн «күренмәү режимы» (invisible) ҡуя ала. Был режимда башҡа файҙаланыусыларға «селтәрҙә түгел» статусы күренә, бары тик күренеү исемлегенә индерелгән файҙаланыусыларға ғына селтәрҙә барлыҡ күренә.
Контакттар исемлеге[үҙгәртергә | вики-тексты үҙгәртергә]
ICQ 2001 сыҡҡансы контакттар исемлеге клиент яғында һаҡлана ине. ICQ 2001-ҙән башлап файҙаланыусының контакттары серверҙа ята, был иҫәп яҙмаңа төрлө ҡоролманан ингәндә контакттарҙы ҡабат-ҡабат өҫтәп тороу ихтыяжынан ҡотҡарҙы. Исемлектәге контакттар төркөмдәргә бүленә, файҙаланыусы уларҙың исемдәрен һәм һанын үҙгәртә ала.
Контактты өҫтәгәндә танылыу — булыу-булмау статусын күреүгә һәм файлдар ебәреүгә рөхсәт талап ителеүе мөмкин.
Исемлеккә иң күбе 1000 контакт индерелергә мөмкин[5].
Шәхси исемлектәр[үҙгәртергә | вики-тексты үҙгәртергә]
Йәшеренлек кимәлен тәьмин итеү өсөн ICQ-ла бер нисә төрлө исемлек була ала:
- Күрге килмәгәндәр исемелеге — бындай файҙаланыусыларҙан бер ниндәй белешмәләр алынмай, уларға «Селтәрҙә түгел» тигәндән башҡа статус күренмәй. Был исемлеккә индергәндә файҙаланыусы контакттар исемлегенән юйыла, юйғанда иһә был исемлеккә үҙенән-үҙе индерелә.
- Күреүселәр исемлеге.
- Күрмәүселәр исемелеге.
Файлдар ебәреү[үҙгәртергә | вики-тексты үҙгәртергә]
ICQ-ла файлдар Peer-to-peer технологияһы буйынса ебәрелә, йәғни ике компьютер үҙ-ара тоташҡан булһа, сервер ҡатнашлығынан тыш та тапшырыла. Файлдар уларҙы алыусы «Селтәрҙә» статуслы булһа ғына тапшырыла ала. Был ысул шуның менән хәүефле: ебәреүсе алыусының IP-һын белеүе (йәки киреһенсә) йә уға зарарлы программа тәьминәте ебәреүе ихтимал. ICQ 5-тән башлап файлдарҙы ICQ серверы аша ебәреү мөмкинлеге тыуҙы.
Тарихы[6][үҙгәртергә | вики-тексты үҙгәртергә]
1996 йылдың 15 ноябрендә Тель-Авивтан (Израиль) өлкән класс уҡыусылары Арик Варди, Яир Голдфингер, Сефи Вигисер һәм Амнон Әмир Mirabilis компанияһын ойоштора һәм ICQ интернет-пейджерын уйлап сығара.
Программа тәьминәте башта түләүһеҙ таратыла.
Файҙаланыусылар һаны ҙур тиҙлек менән арта. Mirabilis иһә IM-ды айырым файҙаланыусыларға ғына түгел, корпоратив клиенттарға ла тәҡдим итә.
1998 йылда компанияны Американың AOL корпорацияһы 407 млн долларға һатып ала һәм ул Time Warner — ICQ, Incorporated өлөшө итеп үҙгәртелә[7].
2010 йылдың апрелендә биләүселәренең береһе Алишер Усманов булған Digital Sky Technologies (DST) инвестициялау фонды ICQ етеҙ хәбәрләшеү сервисын 187,5 миллион долларға һатып алыу тураһында AOL менән килешеү төҙөй[8]. DST үҙгәртеп ҡоролғандан һуң 2010 йылдың сентябрендә ICQ Mail.Ru Group составына инә.
Иҫкәрмәләр[үҙгәртергә | вики-тексты үҙгәртергә]
- ↑ Мессенджер ICQ катастрофически теряет пользователей // 06 сентября 2013, «Компьютерра-Онлайн»
- ↑ corp.mail.ru
- ↑ ICQ освободят от рекламы
- ↑ Вход в ICQ
- ↑ Get Answers to Your Problems — ICQ.com
- ↑ История создания ICQ
- ↑ ICQ: История создания
- ↑ DST купила ICQ за 187,5 млн долларов, «Коммерсант».
Һылтанмалар[үҙгәртергә | вики-тексты үҙгәртергә]
- Рәсми сайт
- Что такое ICQ
- Сергей Вильянов. ICQ. Спасибо, что живая!. 3DNews (20 декабря 2011). 22 декабрь 2011 тикшерелгән.


text:
- Подробности
- Просмотров: 199
ҮРГЕ ҠЫЙҒЫ ЛИЦЕЙЫ, Ҡыйғы р‑нында урынлашҡан. 1876 й. башҡа милләттәр өсөн мәктәп (урыҫ‑татар) булараҡ асыла, 1933 й. алып 7 йыллыҡ мәктәп, 1936 й. — урта мәктәп, 1944 й. — 1‑се урта мәктәп, 2010 й. хәҙ. исемен һәм статусын йөрөтә. Дүшәмбикә һәм Туҡай аа. филиалдары эшләй. Слесарлыҡ‑ағас эше, тегеү оҫтаханалары, тамаша һәм спорт залдары, компьютер класы, китапханаһы, мед. кабинеты, уҡытыу‑тәж. участкаһы, Р.Хәкимов (Афғанстанда хәрби хәрәкәттәр ваҡытында һәләк булған мәктәпте тамамлаусы) ис. тыуған яҡты өйрәнеү музейы бар. Уҡыу йортон 4,8 меңдән ашыу кеше тамамлаған (2012). Тамамлаусылар араһында Радик М.Бәширов, Рив М.Бәширов, Х.Кәрим, Р.Хәкимйән.
Р.И.Әхмәҙуллин
Тәрж. Ғ.Р.Бирҙина


text:
Быуындар бәйләнеше, атайҙар һәм балалар мөнәсәбәте тураһында элек-электән күп һөйләнелә, бәхәстәр ҡорола. Был мәсьәлә ғүмер буйына бер килеш ҡала алмай, йылдар дауамында ул төрлө үҙгәрештәргә дусар була. Бәләкәй бала өсөн атай менән әсәй – тормошта иң мөһиме. Бигерәк тә әсәй, ул – ҡояш та, йыһан да, бөтөн донъя ла. Ҙурая бара кескәй кешенең донъяға үҙ ҡарашы, күңеленә ятҡан шөғөлдәре барлыҡҡа килә, ул иреккә, үҙаллылыҡҡа ынтыла. Был – ҡотолғоһоҙ күренеш, сөнки тәбиғәт ҡанундары шулай.
«Мин килен булып төшкәндә ҡайным менән ҡәйнәмә ҡырҡ биш йәш тә тулмағайны. Икеһе лә һау-сәләмәт, емертеп донъя көтөр саҡтары. Кейәүгә сыҡмаған бикәс, өйләнмәгән ҡәйнеш булыуға ҡарамаҫтан, улар беҙҙең бергә йәшәүебеҙҙе теләне. Байтаҡ ваҡыттан һуң башҡаланырға булғас, ҡәйнәм ҡырҡа ҡаршы төштө, әйтмәгән һүҙе ҡалманы. Шулай ҙа район үҙәгенә күсеп, йорт һалып индек, тырышып эшләнек, балалар үҫтерҙек. Бикәсем кейәүгә сығып, тыуған йортонан китте.
Төпсөк бала – ҡәйнешем – өйләнгәс, башланды ла инде мәхшәр. Туйҙан алда уҡ ҡәйнәм үҙ сәйәсәтен ҡайырҙы: бер ҡайҙа ла китмәйһегеҙ, бергә йәшәйһегеҙ, һеҙ беҙҙе көтөргә тейешһегеҙ... Әммә йәштәр ҡалала төпләнергә ҡарар итте. Йәш кенә килендәшем ниндәй генә ҡарғауҙарға дусар булманы! Шул ыңғайы туҡмаҡтың бер башы беҙгә лә төштө. Ул хәлдәрҙән һуң егерме биш йыл үтте, ҡайным гүр эйәһе булып ҡалды. Хәҙер үҙебеҙ – олатай-өләсәй. Тик ҡәйнәм һаман талауҙан туҡтамай. “Игелекһеҙҙәр, мине ҡарамайһығыҙ, ҡартайғас, кәрәгем юҡ”, – тип һуҡрана. Шул холҡо менән тамам биҙҙерҙе. Аҙна һайын тигәндәй барып ярҙам итәбеҙ, ҡушҡан йомошон үтәйбеҙ, һорағанын алып бирәбеҙ. Тик ниңәлер балаларының үҙаллы йәшәүен ҡабул итә алмай”.
Эйе, ҡайһы бер ата-әсә балаларының буй еткереп, башҡаланыуын ауыр кисерә. Һөҙөмтәлә быуындар араһында аңлашылмаусанлыҡтар килеп сыға. Психологтар бының бер нисә сәбәбен билдәләй.
1. “Мин балама башҡа кәрәкмәйем”. Ошондай уй арҡаһында ололарҙың күңелен бушлыҡ биләп алыуы, уларҙың бөтөн донъяға һәм балаһына үпкә тотоуы ихтимал. Бындай кире уй-хистән ҡотолоуҙың иң яҡшы ысулы – күңелеңә ятҡан, шатлыҡ килтергән шөғөл табыу. Балаларығыҙ бәләкәй саҡта, үҙегеҙгә ваҡыт ҡалмағанда нимә тураһында хыялланғанығыҙҙы иҫкә төшөрөгөҙ. Бәлки, шул эштәргә тотонор мәл еткәндер? Ир менән ҡатын был осорҙа бер-береһенә иғтибарҙы күберәк бүлә ала, ошоғаса һирәк аралашҡан туғандар, дуҫ-иштәр менән дә бәйләнештәрҙе нығытырға була. Балдан татлы ейән-ейәнсәрҙәрегеҙ ҙә һеҙҙең ярҙамға һәм иғтибарға мохтаж.
2. “Минең хаталарҙы ҡабатлап ҡуймаһын”. Ата-әсә ғүмер буйы балаһын төрлө хаталарҙан, бәлә-ҡазанан араларға тырыша. Был – ғәҙәти күренеш. Ҡайһы берәүҙәр тормошҡа ашмаған хыялдарының балаларында үтәлеүен теләй. Тик барыһы ла беҙ уйлағанса ғына бармай шул. Һәр кемдең донъяға үҙ ҡарашы, үҙ фекере. Теләк-маҡсаттарҙың тура килмәүе үҙ-ара мөнәсәбәтте ҡаҡшата, өлкәндәр буйһондороусы сифатында ҡабул ителә башлай.
Был осраҡта ни эшләргә? Иң тәүҙә баланың үҙенсә йәшәргә хоҡуғы барлығын аңларға һәм ҡабул итергә кәрәк. Бының бер ҡурҡынысы ла юҡ. Өлкәндәр, тормош тәжрибәһенән сығып, аҡыллы кәңәш, фәһемле фекер әйтә ала. Ә балаларҙың ата-әсә һүҙенә ҡолаҡ һалыуы, уларҙың күңелен ҡыймауы мөһим. Тик ахыр сиктә тормошона ҡағылышлы ҡарарҙы кеше үҙе ҡабул итергә тейеш. Бер фильм героиняһы әйткәнсә: “Ҡыҙым, минең хаталарҙы ҡабатлама, һинең үҙ хаталарың булырға тейеш”.
3. “Балама һөйөү һәм иғтибар биреп еткермәнем”. Ысынлап та булған йә иһә уйлап сығарылған ғәйеп тойғоһо кисергән ата-әсә, хатаһын төҙәтәм тип, балаһының тормошонда өлгөрлөк күрһәтә башлай. Был тойғонан ҡотолоу өсөн ҡайһы берҙә асыҡтан-асыҡ һөйләшеү ҙә етә. Бер-берегеҙ менән аңлашҡандан һуң, үткәндәргә ишекте ябып, был һорауға ҡабат әйләнеп ҡайтмаҫҡа тырышығыҙ.
“Тормошта ата-әсә һәм бала араһында аңлашылмаусанлыҡ тыуыуы бик ихтимал. Бындай мөнәсәбәттәрҙе ыңғай яҡҡа үҙгәртергә кәрәк. Быуындар араһындағы бәйләнеш тигеҙлеккә, бер-береңдең шәхесен хөрмәт итеүгә һәм кәрәк саҡта ярҙамға килергә әҙерлеккә ҡоролорға тейеш”, – ти билдәле психолог Вирджиния Сатир.
Күҙ ҡараһылай күреп үҫтергән балаһының ҙур тормошҡа аяҡ баҫыуын ауыр кисергән, бының менән килешә алмаған ата-әсәгә тағы бер ҡатындың һөйләгәндәрен миҫал итеп килтергем килә.
“Яратҡан кешемә кейәүгә сығып, һау-сәләмәт, алмалай матур өс бала таптым. Ирем менән уларҙы кеше араһында кәм-хур итмәй үҫтерҙек. Теләгәндәре алдарында булды. Яҡшы уҡыһындар, белем алһындар тип, артыҡ өй эштәренә лә ҡушманыҡ. Ҡағылмай-һуғылмай, иркәләнеп буй еткергән балаларыбыҙ тормошҡа яраҡһыҙ булып сыҡты. Бер-бер артлы үҙ донъяһын ҡорһалар ҙа, һаман беҙҙең ярҙамһыҙ йәшәй алмайҙар. Ҡыҙыбыҙға ипотекаға фатир алып бирҙек, ай һайын уныһын түләргә кәрәк. Эшкә төшөп, түләүҙе еңеләйтһен өсөн ейәнебеҙҙе көтөргә алдыҡ. Ике улыбыҙға өй һалып, бурысҡа баттыҡ, улар ҙа баш баҫып бер урында ғына эшләмәй. Үҙ шөғөлөн дә асып ҡаранылар, ҡырҙа ла йөрөп ҡайттылар, тик аҡсаларын ғына күргән юҡ. Хаҡлы ялға сыҡһам да эшләйем, сөнки ипотеканы түләргә, бурыстарҙы ҡайтарырға кәрәк. “Әсәй, шуныңса ғына биреп тор инде”, – тип аҡса кәрәккән һайын йүгерә лә киләләр. Кешеләрҙең айырым донъя көткән, ата-әсәһенә ярҙам иткән балаларына ҡарап, бәләкәстән үҙаллылыҡ, булдыҡлылыҡ кеүек сифаттарҙы ла үҫтерергә кәрәк булғанын аңлайым”.
Үрҙә яҙғандар – миҙалдың икенсе яғы: ҡайһы берәүҙәрҙе балаһының үҙаллы тормош көтә башлауы күңел төшөнкөлөгөнә этһә, икенселәр был мәлде көтөп ала алмай. Ғөмүмән, нисә йәштә генә булһа ла, ата-әсә өсөн бала һәр саҡ сабый булып ҡала. Шулай ҙа уның инде бәләкәй түгеллеген аңларға, шәхси тормошҡа хоҡуғын ихтирам итергә кәрәк. Балалар иһә ата-әсәһенә ҡәҙер-хөрмәт күрһәтеп, олоғайған көндәрендә терәк-таяныс булырға тейеш.
Ғәлиә СӘЛИХОВА,
психолог.


text:
«Башҡортостан ҡыҙы» журналын «Китап» нәшриәте магазинынан ҺАТЫП АЛЫРҒА БУЛА!Әлеге мәлдә баҫмабыҙҙың МАРТ, АПРЕЛЬ, МАЙ ҺАНДАРЫ ҺАТЫУҘА бар....
«Башҡортостан ҡыҙы»н «Китап» нәшриәте магазинынан һатып алырға булаДУҪТАР! Әгәр ҙә Һеҙ «Башҡортостан ҡыҙы»на ЯҘЫЛМАҒАН БУЛҺАҒЫҘ йәки кемгәлер өҫтәмә рәүештә ЖУРНАЛ КӘРӘКҺӘ, З.Биишева исемендәге «Китап» нәшриәте магазинына МӨРӘЖӘҒӘТ ИТЕГЕҘ. [/center] Әлеге мәлдә баҫмабыҙҙың МАРТ, АПРЕЛЬ ҺАНДАРЫ ҺАТЫУҘА бар....
«Башҡортостан ҡыҙы» журналын «Китап» нәшриәте магазинынан ҺАТЫП АЛЫРҒА БУЛАДУҪТАР! Әгәр ҙә Һеҙ «Башҡортостан ҡыҙы»на ЯҘЫЛМАҒАН БУЛҺАҒЫҘ йәки кемгәлер өҫтәмә рәүештә ЖУРНАЛ КӘРӘКҺӘ, З.Биишева исемендәге «Китап» нәшриәте магазинына МӨРӘЖӘҒӘТ ИТЕГЕҘ. Әлеге мәлдә баҫмабыҙҙың ФЕВРАЛЬ, МАРТ ҺАНДАРЫ ҺАТЫУҘА бар. ...
«Башҡортостан ҡыҙы» журналын «Китап» нәшриәте магазинынан һатып алырға була«Башҡортостан ҡыҙы» журналын «Китап» нәшриәте магазинынан ҺАТЫП АЛЫРҒА БУЛА ДУҪТАР! Әгәр ҙә Һеҙ ниндәйҙер сәбәп менән «Башҡортостан ҡыҙы»на ЯҘЫЛМАҒАН БУЛҺАҒЫҘ йәки кемгәлер өҫтәмә рәүештә ЖУРНАЛ КӘРӘКҺӘ, З.Биишева исемендәге «Китап»...
«Башҡортостан ҡыҙы» журналын «Китап» нәшриәте магазинынан һатып алырға була«Башҡортостан ҡыҙы» журналын «Китап» нәшриәте магазинынан ҺАТЫП АЛЫРҒА БУЛА ДУҪТАР! Әгәр ҙә Һеҙ ниндәйҙер сәбәп менән «Башҡортостан ҡыҙы»на ЯҘЫЛМАҒАН БУЛҺАҒЫҘ йәки кемгәлер өҫтәмә рәүештә ЖУРНАЛ КӘРӘКҺӘ, З.Биишева исемендәге «Китап» нәшриәте...
«Башҡортостан ҡыҙы» журналын «Китап» нәшриәте магазинынан һатып алырға була«Башҡортостан ҡыҙы» журналын «Китап» нәшриәте магазинынан ҺАТЫП АЛЫРҒА БУЛА ДУҪТАР! Әгәр ҙә Һеҙ ниндәйҙер сәбәп менән «Башҡортостан ҡыҙы»на ЯҘЫЛМАҒАН БУЛҺАҒЫҘ йәки кемгәлер өҫтәмә рәүештә ЖУРНАЛ КӘРӘКҺӘ, З.Биишева исемендәге «Китап» нәшриәте...
Анонстар
АнкетаАнкета ебәрергә
Журнал архивы
Һеҙҙең мөнәсәбәт
Сайттың яңы дизайны оҡшаймы?


text:
Хөрмәтенә сығыу минең китаптар, Яҡшы Йәшәү -, бына рәсми рәүештә видео өсөн "бер уналты,” береһе минең яңы альбомы, шулай уҡ атала Яҡшы Йәшәү -.
116 116 116 116 116 116 116 116 116 116 116 116 116 116
Ярҙам итегеҙ беҙгә менән Африкала Бесследно
Туранан-тура әле 12:34 был Ботсвана. Был беҙҙең беренсе тулы көндә Африкала Раббың тиҙ генә эштә. Бөтә экипажы килеп етәсәк үткән төндә төште " Йоханнесбург һәм улетел бөгөн иртә менән Ботсвана. Беҙ ҡаршыларға күп кенә тейеш тарафдарлары был көндө ваҡытта имзалауҙы ҡылдыҡ, урындағы христианской китап кибетендә бар, беҙҙә лә бар ине ҡайһы бер оло фекер алышыу. Иртәгә кис беренсе концерты заман һәм беҙ взводы.
Беҙ бик теләйбеҙ, был туранан-тура һөҙөмтәле булды, һәм беҙ бик шат, һеҙҙең ярҙам. Һеҙ нисек ярҙам итә алаһығыҙ?
Һеҙ шулай уҡ ярҙам итергә тейеш, беҙгә молитву, шуға күрә күп кенә возлагали өсөн доға һынар өсөн беҙгә аша күп кенә доғалар.
2 Криснтиан 1:11
Беҙ ул, тип ышанабыҙ " Раббым ҡуллана намаҙҙан үҙ кешеләр өсөн, үҙ пландарын ғәмәлгә ашырырға. Шуға күрә атаһыҙ ярҙам итергә беҙгә молиться. Бына бер нисә төп ысулын атаһыҙ молиться өсөн беҙҙе һәм етәксе һ. б. менән:
1. Сөнки Раббыбыҙ сохранит етәксе һ. б. сәләмәт һәм көслө
2. Беҙ идем поҙо үҙен луг
3. Был концерттар яҡшы барасаҡ
4. Сөнки Раббыбыҙ ҡотҡарыр беҙҙең ғаилә, әлегә тиклем беҙ отъезд
5. Был-Мәсих буласаҡ вознесен бөтә, беҙ эшләйбеҙ
Кеше Видео
Сентябрь айында сығарҙыҡ ҡыҫҡа метражлы фильм һәм альбом “Кеше” өсөн саҡырыу ташлап, йәш ир-аттарға булырға, ир-аттар. Бында’ң на клип “Кеше Тиклем Гимны.” Һеҙ һатып алаһы ҡыҫҡа метражлы фильм һәм альбом бында
Бессовестный Австралия Аҙ Ғына Булһа Ла
Бер нисә аҙна элек мин уехала береһе Лос-Анджелес һәм юнәлде яҡҡа ер шарының ҡайһы берҙәре менән минең яратҡан кешеләр. Tedashii, Про, КБ, Ти’сл, Диджей PDogg, беҙҙең тур-менеджер Телман, һәм мин табан килә башланы австралияға өсөн хеҙмәт итергә Иисус.
Беҙ яһаныҡ
Беҙ уҙҙырҙыҡ, ике аҙна аша сәйәхәт Брисбен, Мельбурн, Перт, һәм Сидней. Һәр шәһәрләренә булдыҡ өлөшө ҙур концерттар, 5,000-10,000 йәш кешеләр. Алда концерттар, беҙ килә, ҡайһы бер мәктәп сығарды, уларҙы шоу. Был беҙгә позволит әйтергә, күп кенә мәктәптәрҙә сикләнгән ине (сөнки улар әхристианлыҡ мәктәптәрендә дәүләт), шулай ҙа беҙ ҡул менән килгәндең барын да булһын хупларға тырышасаҡбыҙ уҡыусылар һәм күрһәтергә, уларға Христос.
Концерттарҙа, барлыҡ биш сәхнәгә сыҡты сифатында бер дебора, бессовестный экипаж. Беҙ касли был баҫҡыстары иң яҡшы т һәләтен етәксе һ. б. отолоп, ул артыҡ булырға мөмкин четкие тураһында Евангелие, тип побудет етәксе һ. б. эшләргә килгәндә, беҙ эшләйбеҙ. Барынан ла беҙ теләнек кешеләр белдек Иисуса! Беҙ мәңге тырышабыҙ, күңелебеҙҙең, кешеләр тәьҫир ҡалдыра, беҙҙең күнекмәләр, әммә етәксе һ. б. Раббыбыҙ.
Беҙ кисерҙек
Видео алдында, Эрик Мейсон, һәм сәфәре
Бына алда видео, Эрик Мейсон, һәм минең турала фекер алышалар, хип-хоп һәм " Госпел


text:
Быйыл һигеҙ айҙа республикала 319,7 мең тонна иген уңышы һатылған. Был былтырғы ошо осор менән сағыштырғанда ете тапҡырға күберәк.
Шул иҫәптән экспортҡа 210 мең тонна иген культураһы оҙатылған (былтырғы ошо ваҡыттан 11 тапҡырға күберәк). Сит илдәр башлыса бойҙайға, һолоға, ҡарабойҙайға өҫтөнлөк бирә. Ашлыҡты Латвия, Литва, Беларусь, Бельгия, Бангладеш, Иран илдәре һатып ала.
Белгестәр әйтеүенсә, Рәсәйҙә иген уңышы былтырғынан бер аҙ кәмерәк буласаҡ. Ни генә тимә, үткән йыл был тармаҡта, бығаса тарихта булмағанса, 134,1 миллион тонна уңыш йыйылды. Әлбиттә, йыл һайын бындай һөҙөмтәгә өлгәшеү мөмкин түгел.
Ә бына Европалағы көслө ҡоролоҡ был төбәктәге илдәрҙең бәкәленә һуҡты, шул сәбәпле халыҡ-ара иген баҙарында етди үҙгәрештәр булыуы ихтимал. Хатта һуңғы өс тиҫтә йыл эсендә Германия беренсе тапҡыр ситтән иген һатып ала. Әйткәндәй, был донъя кимәлендәге мәсьәләгә әүерелде: аҙаҡҡы алты йылда тәү мәртәбә планетала игенгә ҡытлыҡ күҙәтелә. Һөҙөмтәлә Америкала бойҙайға хаҡ шаҡтай артҡан, уның артабан үҫеүе лә мөмкин. Миллиардлаған күләмдә зыян күргән төньяҡ Европа фермерҙары күпләп иген алырға мәжбүр. Әлбиттә, ашлыҡты уларға Рәсәйҙән алыу отошло, сөнки сифаты һәм хаҡы буйынса беҙҙең игенгә тиңдәш булырҙайы юҡ. Икенсенән, уны ташыу өсөн ара ла йыраҡ түгел.


text:
Курай
Краснокамаларҙың 65% һайлауға килеп гражданлыҡ бурысын үтәне
Краснокама районында һайлау әүҙем үтте. Һайлау участкаларында концерттар ойошторолдо, йәрминкә, буфеттар эшләне. Үҙенең гражданлыҡ бурысын үтәүселәрҙең кәйефе күтәренке, байрамса булды. Районда 37 һайлау участкаһы...
Участкалар ябылды
Башҡортостан Республикаһы Дәүләт Йыйылышы – Ҡоролтайға депутаттар һайлау тамамланды. Киске 8-ҙән участкалар ябылды, тауыштарҙы иҫәпләү башланды.
Һайлауға ауыл кешеләре ғаиләләре менән килә
Һайлауға ғаилә менән килеү күркәм йола, сөнки шул рәүешле балалар һәм ейәндәр гражданлыҡ активлыҡтарын күрһәтергә өйрәнә. Мин булған арала Яңы Нуғайҙа участкаға бер нисә...
Һайлау дауам итә
Краснокама территориаль һайлау комиссияһынан алынған мәғлүмәттәр буйынса, 18.00 сәғәткә, һайлаусыларҙың 57 проценты тауыш биргән. Әлеге ваҡытта һайлау дауам итә.
Республикала өс мең ауылда йәшәүселәр һайлау участкаларына автобуста килә
Башҡортостанда айырым участкаларға һайлаусыларҙы автобустар алып килә. Был сара ойоштороу урынһыҙ булған алыҫ һәм аҙ халыҡлы пункттарҙа йәшәүселәр өсөн ҡаралған. Өс мең ауылда йәшәүселәр...
Һайлауҙар – мөһим һәм яуаплы сара ғына түгел, ә осрашыуҙар көнө лә
Ауылда йәшәүселәр өсөн һайлауҙар – мөһим һәм яуаплы сара ғына түгел, ә осрашыуҙар көнө лә. Сөнки һайлауҙарҙа синыфташлар, яратҡан уҡытыусылар һәм күрше ауылда йәшәүсе ...
Рөстәм Хәмитов Башҡортостан Дәүләт Йыйылышы – Ҡоролтай депутаттарын һайлауҙа ҡатнашты
9 сентябрҙә Өфөлә Башҡортостан Башлығы Рөстәм Хәмитов республиканың Дәүләт Йыйылышы – Ҡоролтай депутаттарын һайлауҙа ҡатнашты. Төбәк етәксеһе «Башҡортостан» дәүләт концерт залы бинаһында 109-сы һайлау...
Николо-Берёзовка ауылы урта мәктәбендә һайлаусыларҙы концерт номерҙары менән ҡаршылайҙар
Николо-Берёзовка ауылы урта мәктәбендә һайлаусыларҙы уҡыусылар көсө менән әҙерләнгән концерт номерҙары менән ҡаршылайҙар. Зөлфиә Самонина участка һайлау комиссияһы рәйесе булып 10 йылдан артыҡ эшләй....
Мәрйәм Фәхриева һайлауға велосипедта килгән
Беҙ Ҡуҙғау ауыл клубы бинаһында урынлашҡан 2378-се һайлау участкаһына инеп сыҡтыҡ. Бында бюллетень алыу өсөн сират хасил булған. — Республиканың киләсәген, барасаҡ юлыбыҙҙы билдәләгән...
Өйҙә тауыш бирергә теләүселәр ҙә бар
Яңы Ҡабан ауыл клубы бинаһында урынлашҡан участкаға иртән ололар килһә, көндөң икенсе яртыһында һайлаусыларҙың күбеһен йәштәр тәшкил итә. Өйҙә тауыш биреү буйынса ғариза менән...


text:
- Подробности
- Просмотров: 525
“ИММУНОПРЕПАРАТ”, РФ Һаулыҡ һаҡлау һәм соц. үҫеш министрлығының «“Микроген” медицина иммунобиологик препараттар ҒПБ» ФДУП филиалы. Инфекцион, аллергик, соматик ауырыуҙарҙы диагностикалау, дауалау һәм иҫкәртеү, иммунитетты коррекциялау өсөн иммунобиол. һәм фарм. препараттар эшләй һәм етештерә; микробиология, вирусология, иммунология, аллергология һәм биотехнология өлкәләрендә фәнни тикшеренеүҙәр алып бара. Өфөлә урынлашҡан. “И.” составында фән һәм технология, производство, сифат һ.б. департаменттар бар. Производство департаментына 11 цех инә: ҡан препараттары, интерферон, ассоциацияланған препараттар, культураль антирабиес вакцинаһы, грипҡа ҡаршы вакциналар, цитомединдар, күп компонентлы вакциналар, бактериофагтар етештереү, вакциналар, сывороткалар һәм финиш цехтары. 2010 й. 1756 кеше эшләгән, шулар араһында 5 фән д‑ры һәм 32 фән канд.; 2813,6 млн һумлыҡ 70‑тән ашыу төр продукция етештерелгән. Продукцияһы БР‑ҙа, РФ‑та һәм яҡын сит илдәрҙә һатыла. 1905 й. Пастер ст. булараҡ ойошторола, 1908 й. алып Бактериология ин‑ты, 1921 й. — Санитария-бактериология ин‑ты, 1934 й. — Башҡ‑н өлкә санитария‑бактериология ин‑ты, 1938 й. — Башҡ‑н эпидемиология, микробиология һәм санитария ин‑ты, 1943 й. (эвакуацияланған Мәскәү өлкә эпидемиология һәм микробиология ҒТИ м‑н ҡушылғандан һуң) — И.И.Мечников ис. Өфө эпидемиология һәм микробиология ҒТИ, 1952 й. — Өфө вакциналар һәм сывороткалар ҒТИ, 1988 й. — “И.” ҒПБ, 1995 й. — «“И.” ҒПБ» дәүләт пр‑тиеһы, 1997 й — “И.” ДУП‑ы, 2003 й. хәҙ. статусын ала. 1917 й. ҡарата ин‑тта 10‑дан ашыу бактериаль препарат төрө етештерелә, 20‑се йй. уртаһынан натураль сәсәк, ҡайтмалы һәм сабыртмалы тифтар, дизентерия, ваба, дифтерия, ҡыҙылса, скарлатина, туберкулёз, тапма, һын ҡатыу ауырыуын һәм гельминтоздарҙы иҫкәртеү һәм дауалау ысулдары камиллаштырыла. 1934—35 йй. ин‑т базаһында БДМИ-ның дөйөм гигиена һәм микробиология каф. булдырыла. Б.В. һуғышы йылдарында ин‑тта 30‑ҙан ашыу төр препарат етештерелә, алиментар-токсик алейкия, грипп, лептоспироз иммунопрофилактикаһы һәм уларҙы дауалау, ҡорһаҡ тифы фагопрофилактикаһы мәсьәләләре өйрәнелә. 40‑сы йй. уртаһынан край эпидемиологияһы проблемалары, инфекцион ауырыуҙарҙы иҫкәртеү өсөн етештереү технологияларын камиллаштырыу, бактериаль һәм вирус препараттарының специфик әүҙемлеген күтәреү б‑са фәнни тикшеренеүҙәр алып барыла. 20 б. 60‑сы йй. башлап яңы иммунобиол. препараттар сығарыла, уларҙы алыу технологиялары эшләнә, 80‑се йй. алып дарыуҙар етештереү ысулдары индерелә һәм камиллаштырыла. “И.” мед. препараттары етештереүҙең 120‑нән ашыу технологияһы эшләнгән һәм камиллаштырылған, 100‑гә яҡын яңы препарат һәм уларҙың дарыу формалары, ш. иҫ. донъяла тәүге тапҡыр — ботулизм анатоксиндарының комплекслы препараты (1965), тулыһынса инактивацияланған ҡоро мейе антирабиес вакцинаһы (1968), дизентерияға, сальмонеллёзға, ҡорһаҡ тифына ҡаршы ҡоро бактериофагтар алыу технологияһы (1968), уңайлы балансланған полианатоксин (ботулизм, гангрена, һын ҡатыуға ҡаршы; 1985), пневмония клебсиеллалары бактериофагы, поливалентлы клебсиеллалар бактериофагы (икеһе лә — 1991), поливалентлы пиобактериофаг, стафилококк-протей‑зәңгәр эренле адсорбцияланған вакцина (икеһе лә — 1993), гриппол вакцинаһы (1997, Иммунология ин‑ты м‑н берлектә; Мәскәү), сәсәтмәгә ҡаршы антитоксик иммуноглобулин (1998), ҡош грибы (2004) һәм сусҡа грибы (2010) вакциналары һ.б. эшләп сығарылған. Пр‑тие Хеҙмәт Ҡыҙыл Байраҡ орд. (1980), халыҡ-ара приздар һәм миҙалдар м‑н бүләкләнгән, “Рәсәйҙең иң яҡшы 100 тауары” (1998, 1999, 2006), “РФ‑тың иң яҡшы сәнәғәт предприятиеһы” (2009) конкурстары лауреаты була; “И.” продукцияһы СССР ВДНХ‑һының һәм ВВЦ‑ның 96 миҙалы м‑н бүләкләнгән, уйлап табыуға 160‑тан ашыу СССР авторлыҡ танытмаһы һәм РФ патенттары бирелгән. Дир.: Я.М.Пальчиковский (1905 й. алып), Н.Ф.Метёлкина‑Пальчиковская (1905 й. сент. алып), В.Н.Крыжановский (1906 й. алып), С.В.Сенкевич (1931 й. алып), М.В.Попов (1935 й. алып), С.А.Белявцев (1936 й. алып), А.Н.Критский (1937 й. алып), И.Г.Ибраһимов (1939 й. алып), И.И.Кочергин (1940 й. алып), И.А.Голиков (1940 й. июленән алып), А.П.Музыченко (1942 й. ғин. алып), П.Н.Шишкин (1942 й. июленән алып), Л.А.Бир (1943 й. алып), И.З.Карпов (1945 й. алып), Е.В.Вострикова (1948 й. алып), Ө.С.Йәнекәева (1949 й. алып), Р.Ш.Мағазов (1978 й. алып), М.М.Алсынбаев (1995 й. алып).
М.М.Алсынбаев
Тәрж. Г.Ҡ.Ҡунафина